open-index/open-wikipedia-markdown huggingface dataset:
মাচেত্তিৰা ৰাজু পুভাম্মা

** মাচেত্তিৰা ৰাজু পুভাম্মা** (জন্মঃ ৫ জুন ১৯৯০) এগৰাকী ভাৰতীয় মহিলা দৌৰবিদ। তেওঁ ৪০০ মিটাৰ দৌৰ প্ৰতিযোগিতাত ভাৰতক প্ৰতিনিধিত্ব কৰে। তেওঁ ২০০৮ চনৰ বেইজিং অলিম্পিকত অংশগ্ৰহন কৰিছিল। বৰ্তমান এছিয়াত পুভাম্মাৰ স্থান হল দ্বিতীয়। ক্ৰীড়াবিদ হিচাপে উল্লেখ্যযোগ্য অৱদানৰ বাবে তেওঁ ২০১৫ চনত অৰ্জুন বঁটা লাভ কৰিছে।
## প্ৰাৰম্ভিক জীৱন
পুভাম্মা ১৯৯০ চনৰ ৫ জুনত জন্মগ্ৰহণ কৰিছিল। তেওঁ এম.জি. ৰাজু আৰু জাজি'ৰ কন্যা সন্তান। তেওঁ মেংগালোৰৰ পৰা প্ৰাথমিক আৰু উচ্চমাধ্যমিক শিক্ষা সম্পন্ন কৰে। তাৰপিছত তেওঁ মেংগালোৰৰ এচ.ডি.এম কলেজ অফ বিজনেচ মেনেজমেন্টৰ পৰা ব্যৱসায় ব্যৱস্থাপনা বিষয়ত স্নাতক ডিগ্ৰী লাভ কৰে।
## প্ৰতিযোগিতাৰ বিৱৰণ

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:অৰ্জুন বঁটা বিজয়ী
শ্ৰীকান্ত কিদাম্বি

**শ্ৰীকান্ত কিদাম্বি** () এজন ভাৰতীয় বেডমিণ্টন খেলুৱৈ। ১১ আগষ্ট ২০১৬ত আন্তৰ্জাতিক ক্ৰীড়াক্ষেত্ৰৰ বিশ্ব ৰেংকিংত তেওঁ ১১তম স্থান লাভ কৰি বৰ্তমান ভাৰতীয় পুৰুষ বেডমিণ্টন খেলুৱৈৰ মাজত সৰ্বোচ্চ স্থানত আছে। ২০১৪ চনৰ চীন অপেন চুপাৰ চিৰিজ প্ৰিমিয়াৰৰ ফাইনেলত লিন ডেনক ২১-১৯, ২১-১৭ পয়েণ্টত হৰুৱাই তেওঁ প্ৰথম ভাৰতীয় বেডমিণ্টন খেলুৱৈ হিচাপে চুপাৰ চিৰিজ প্ৰিমিয়াৰৰ খিতাব জয় কৰে। শ্ৰীকান্ত হায়দৰাবাদৰ গোপী চান্দ বেডমিণ্টন একাডেমীত প্ৰশিক্ষণ তথা অনুশীলন কৰে আৰু বেংগালোৰৰ গ' স্পোৰ্টচৰ দ্বাৰা স্পন্সৰড। তদুপৰি লি-নিং নামৰ সংস্থা এটায়ো তেওঁক স্পনচৰ কৰে।

## প্ৰাৰম্ভিক জীৱন
শ্ৰীকান্ত কিদাম্বি ৭ ফেব্ৰুৱাৰী ১৯৯৩ চনত অন্ধ্ৰপ্ৰদেশৰ গুণ্টুৰত জন্মৰ্ৰহন কৰে। তেওঁৰ পিতৃ কে.ভি. কিদাম্বি এজন জমিদাৰ আৰু মাতৃ ৰাধা এগৰাকী গৃহবধূ। . শ্ৰীকান্তৰ ককায়েক নন্দগোপালো এজন বেডমিণ্টন খেলুৱৈ।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:ভাৰতীয় অলিম্পিক প্ৰতিযোগী‎
জিতু ৰায়

**জিতু ৰায়** (জন্ম: ২৬ আগষ্ট, ১৯৮৭) এজন নেপালী মূলৰ ভাৰতীয় শ্বুটাৰ। তেওঁ সাধাৰণতে ১০ মিটাৰ Air পিষ্টল আৰু ৫০ মিটাৰ Air পিষ্টল ইভেণ্টত প্ৰতিদ্বন্দ্বিতা কৰে। ভাৰত চৰকাৰে ক্ৰীড়াক্ষেত্ৰত তেওঁৰ অনবদ্য অৱদানৰ বাবে তেওঁক ২০১৫-১৬ বৰ্ষৰ ৰাজীৱ গান্ধী খেলৰত্ন বঁটা প্ৰদান কৰিছে।
## প্ৰাৰম্ভিক জীৱন
## কৰ্মজীৱন
## গ্ৰীষ্মকালীন অলিম্পিক

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ক্ৰীড়া শ্বুটাৰ
শ্ৰেণী:ভাৰতীয় অলিম্পিক প্ৰতিযোগী‎
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্জুন বঁটা বিজয়ী
জিন্দাবাদ

**জিন্দাবাদ** () এটা উৰ্দু আৰু ফৰাচী শব্দ। ব্যক্তি, আদৰ্শ বা ৰাষ্ট্ৰৰ দীৰ্ঘজীৱীতা কামনাৰ ক্ষেত্ৰত শ্ল'গান হিচাবে এই শব্দ ব্যৱহাৰ হয়। ইয়াৰ ব্যৱহাৰ মূলতঃ ৰাজনৈতিক। নামৰ পিছত জিন্দাবাদ ব্যৱহাৰ কৰি সেই নামৰ ব্যক্তি, আদৰ্শ বা ৰাষ্ট্ৰৰ দীৰ্ঘজীৱন কামনা কৰা হয়।

## ৰাজনৈতিক শ্ল'গান
*ইনকিলাব জিন্দাবাদ, ব্ৰিটিছ ভাৰতৰ এটি বিপ্লবী শ্ল'গান।
*হিন্দুস্থান জিন্দাবাদ, ভাৰতৰ এটি দেশাত্মবোধক শ্ল'গান।

## অৰাজনৈতিক শ্ল'গান
***জীৱন জিন্দাবাদ**

## চলচ্চিত্ৰ
* জৱানী জিন্দাবাদ, ১৯৯০ হিন্দী
* জৱানী জিন্দাবাদ, ২০১০ পঞ্জাবী
* মজদুৰ জিন্দাবাদ, ১৯৭৬ হিন্দী
* শশুৰ ঘৰ জিন্দাবাদ, ২০১০ ওড়িয়া
* শশুৰবাড়ী জিন্দাবাদ, ২০০০ বঙালী
* শংকৰ দাদা জিন্দাবাদ, ২০০৭ তেলুগু
* স্বান্থম ভাৰ্য্যা জিন্দাবাদ, ২০১০ মালয়ালম

শ্ৰেণী:শ্লোগান
শ্ৰেণী:শব্দ
ভ্ৰামক

thumb|220x220px|'''F''', '''r''', '''τ''' ৰ মাজৰ সম্পৰ্ক, কাঁড় চিনৰ দ্বাৰা ইয়াৰ দিশ প্ৰকাশ কৰা হৈছে।
**টৰ্ক** (ইংৰাজী&#x3A;  Torque) বা **বলৰ ভ্ৰামক** হ'ল কোনো বস্তুৰ ঘূৰ্ণন বেগ বা কৌণিক ত্বৰণ সলনি কৰিব পৰা পৰা কাৰক। গাণিতিকভাবে, টৰ্ক হ'ল কোনো অক্ষ সাপেক্ষে ঘূৰ্ণনশীল বস্তুৰ ওপৰত ক্ৰিয়া কৰা বল। 
টৰ্কক সাধাৰণতে গ্ৰীক অক্ষৰ *τ* (টাউ) দ্বাৰা সূচোৱা হয়। 

টৰ্কৰ মান ক্ৰমে প্ৰযুক্ত বল (F), ব্যসাৰ্দ্ধ ভেক্টৰ (r) আৰু বলৰ দিশ তথা ব্যাসাৰ্দ্ধ ভেক্টৰৰ মধ্যবৰ্তী কোণৰ (θ) ওপৰত নিৰ্ভৰ কৰে। 

গানিতিকভাবেঃ
: \boldsymbol \tau = \mathbf{r}\times \mathbf{F}\,\! 
: \boldsymbol \tau = rF\sin \theta\,\! 

: **τ** হ'ল টৰ্ক বা বলৰ ভ্ৰামক,
: **r** ব্যাসাৰ্দ্ধ ভেক্টৰ
: **F** বস্তুৰ ওপৰত প্ৰযুক্ত বল,
: × দ্বাৰা ভেক্টৰ পূৰণফল প্ৰকাশ কৰা হৈছে,
: *θ* দ্বাৰা **F** আৰু **τ** ৰ মধ্যবৰ্তী কোণ প্ৰকাশ কৰা হৈছে।

## তথ্যসূত্ৰ



## বাহ্যিক সংযোগ

শ্ৰেণী:পোখালি
শ্ৰেণী:ধ্ৰুপদী বলবিজ্ঞান
ৰোহিত খান্দেলৱাল

**ৰোহিত খান্দেলৱাল** (জন্ম: ১৯ আগষ্ট, ১৯৮৯) এজন ভাৰতীয় মডেল, অভিনেতা আৰু টেলিভিজন ব্যক্তিত্ব। তেওঁ ২০১৫ চনত *মিষ্টাৰ ইণ্ডিয়া* আৰু ২০১৬ চনত **মিষ্টাৰ ৱৰ্ল্ড**ৰ খিতাপ জয় কৰে। মিষ্টাৰ ৱৰ্ল্ড প্ৰতিযোগিতা জয় কৰা তেওঁ প্ৰথম গৰাকী এছিয়ান তথা  ভাৰতীয়।

## কৰ্মজীৱন

অভিনেত্ৰী কৰিণা কাপুৰৰ লগত কৰা অলংকাৰৰ এটি বিজ্ঞাপনৰ জৰিয়তে ৰোহিতে কৰ্মজীৱনৰ পাতনি মেলিছিল। তাৰ পিছত তেওঁ কেইবাটাও বিজ্ঞাপন কৰে। 

"ইউ টিভি বিন্দাচ"ৰ জনপ্ৰিয় প্ৰেম সম্পৰ্কীয় ধাৰাবাহিক "য়ে হে আশ্বিকী"ৰ ৭৬ নং খণ্ডত অভিনয়ৰ যোগেদি তেওঁ টেলিভিচনৰ জগতত প্ৰৱেশ কৰে। পিছলৈ তেওঁ "চেনেল ভি"ৰ ধাৰাবাহিক "মিলিয়ন ডলাৰ গাৰ্ল"ত কুটিৰ শিল্পৰ শিপিনী সকলৰ নেতা ভূৱনৰ চৰিত্ৰ অভিনয় কৰিছিল। হায়দৰাবাদত জন্ম আৰু ডাঙৰ-দীঘল হোৱা বাবে ৰহিত হিন্দী ভাষাত পাৰদৰ্শী নহয়। সেয়ে তেওঁ হিন্দী শিকবলৈ ক্লাছ লবলগীয়া হৈছিল।

২৩ জুলাই, ২০১৫ চনত মুম্বাইৰ ক্লাৱ ৰয়ালিটিত অনুষ্ঠিত "মিষ্টাৰ ইণ্ডিয়া ২০১৫" প্ৰতিযোগিতাত তেওঁ বিজয়ী হয়। তেওঁ লগতে দুটা বিশেষ খিতাব "ষ্টে অন মিষ্টাৰ এক্টিভ" আৰু "প্ৰভোগ পাৰচনেল কেয়াৰ শ্ৰেষ্ঠ অভিনেতা" লাভ কৰে।

## টেলিভিচন

## মিষ্টাৰ ৱৰ্ল্ড ২০১৬

১৯ জুলাই, ২০১৬ত চাউথপৰ্ট থিয়েটাৰ হল, ফ্লৰেল হল, ডি প্ৰমেণ্ডা, চাউথপৰ্টত অনুষ্ঠিত "মিষ্টাৰ ৱৰ্ল্ড ২০১৬" প্ৰতিযোগিতাত ৰোহিত খান্দেলৱালে চূড়ান্ত বিজয়ীৰ সন্মান লাভ কৰে। মিষ্টাৰ ৱৰ্ল্ড খিতাব লাভ কৰা ৰহিত প্ৰথম গৰাকী ভাৰতীয় তথা এছিয়ান। এই প্ৰতিযোগিতাত বিশ্বৰ বিভিন্ন প্ৰান্তৰ ৪৮ জন প্ৰতিযোগীয়ে অংশগ্ৰহণ কৰিছিল। এই প্ৰতিযোগিতাত জয়ী হোৱা বাবে তেওঁ নগদ $৫০,০০০/- লাভ কৰিল। তাৰ বাহিৰে তেওঁ আন কেইবাটাও উপ শিৰোনামৰ বাবে প্ৰতিযোগিতা খনিত ভাগ লৈছিল।
## তথ্য সংগ্ৰহ

## বহিঃ সংযোগ
*ৰোহিত খান্দেলৱালৰ ফটো 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:সৌন্দৰ্য প্ৰতিযোগী
শ্ৰেণী:জীৱিত ব্যক্তি
নিউটনৰ বিশ্বজনীন মহাকৰ্ষণ সূত্ৰ

১৬৮৭ চনত ইংৰাজী গণিতজ্ঞ ছাৰ আইজাক নিউটনে তেঁওৰ মহানতম সৃষ্টি “প্ৰিন্সিপিয়া” (ইংৰাজী: *Principia*)ত মহাকৰ্ষণৰ সূত্ৰ আগবঢ়াইছিল।
মহাকৰ্ষণৰ সূত্ৰমতে,
“*বিশ্বব্ৰহ্মাণ্ডৰ প্ৰতিটো কণাই আন প্ৰতিটো কণাক আকৰ্ষণ কৰি আছে আৰু এই আকৰ্ষণ বলৰ মান কণাদুটাৰ ভৰৰ পূৰণফলৰ সমানুপাতিক আৰু সিহঁতৰ মাজৰ দূৰত্বৰ বৰ্গৰ ব্যস্তানুপাতিক।*”

## বাখ্যা
চিত্ৰ:NewtonsLawOfUniversalGravitation.svg

ধৰাহ'ল, m_1 আৰু m_2 ভৰৰ দুটা কণাক পৰস্পৰ r দূৰত্বত ৰখা হৈছে। নিউটনৰ সূত্ৰ অনুসৰি দুয়োটা কণাই পৰস্পৰে পৰস্পৰক আকৰ্ষণ কৰিছে। m_1 ভৰৰ কণাই m_2 ভৰৰ কণাটোক F_2 বলৰ দ্বাৰা আৰু m_1 ভৰৰ কণাই m_1 ভৰৰ কণাটোক F_2 বলৰ দ্বাৰা আকৰ্ষণ কৰিছে, অৰ্থাৎ F_1=F_2 ।
আকৌ ধৰাহ'ল F_1=F_2=F ।
নিউটনৰ বিশ্বজনীন মহাকৰ্ষণ সূত্ৰমতে,

:F \propto \frac{m_1 m_2}{r^2}
:or, F = G \frac{m_1 m_2}{r^2},

য'ত G হৈছে মহাকৰ্ষণিক ধ্ৰুৱক। মহাকৰ্ষণিক ধ্ৰুৱকক বিশ্বজনীন ধ্ৰুৱক বুলিও কোৱা হয়।
Gৰ মান হ'ল, 
 G \approx 6.673 \times 10^{-11} {\rm  N} {\rm m }^2 {\rm kg}^{-2} 

## তথ্য সংগ্ৰহ

## বাহ্যিক সংযোগ
* 
* Newton‘s Law of Universal Gravitation Javascript calculator

শ্ৰেণী:ধ্ৰুপদী বলবিজ্ঞান
ধ্যান চান্দ বঁটা

**ধ্যান চান্দ বঁটা** () ভাৰতৰ ক্ৰীড়া ক্ষেত্ৰত জীৱনজোৰা অৱদানৰ বাবে ভাৰত চৰকাৰৰ ক্ৰীড়া আৰু যুৱ কল্যাণ মন্ত্ৰণালয়ে প্ৰদান কৰা সৰ্বোচ্চ বঁটা। এই বঁটা মহান ভাৰতীয় হকী খেলুৱৈ ধ্যান চান্দৰ নামেৰে নামকৰণ কৰা হৈছে। এই বঁটা ২০০২ চনৰ পৰা প্ৰৱৰ্তন কৰা হৈছিল। এই বঁটাৰ লগত নগদ ₹৫০০,০০০ টকা, এখন মানপত্ৰ আৰু ধ্যান চান্দে হকী খেলি থকা এটা ট্ৰফি দিয়া হয়।
## বঁটা বিজয়ীসকলৰ তালিকা

## তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:ভাৰতৰ ক্ৰীড়াভিত্তিক বঁটা
দূৰদৰ্শন এটি যন্ত্ৰ

**দূৰদৰ্শন এটি যন্ত্ৰ** হল ২০১৬ বৰ্ষৰ ২ ছেপ্টেম্বৰত মুক্তি পোৱা এখন হাস্যৰসাত্মক অসমীয়া ভাষাত নিৰ্মিত চলচ্চিত্ৰ। চলচ্চিত্ৰখনৰ পৰিচালনা কৰিছে ৰাজেশ ভূঞাই, কাহিনী হিমাংশু প্ৰসাদ দাসৰ। যতীন বৰা, উৎপল দাস, প্ৰস্তুতি পৰাশৰ আৰু মুনমী ফুকনে এই ছবিখনত মুখ্য চৰিত্ৰত অভিনয় কৰিছে। ছবিখন সমগ্ৰ অসমতে সফল ৰূপে বিবেচিত হৈছে।

## কাহিনীৰ সাৰাংশ
’দূৰদৰ্শন এটি যন্ত্ৰ’ ছবিখনৰ কাহিনীৰ পটভূমি ১৯৮৫-১৯৯০ চনৰ। শান্তিপুৰ নামৰ এখন গাঁও; যিখন গাঁও চহৰৰ পৰা বহু দূৰত অৱস্থিত, গাঁওখনলৈ যাবলৈ নাই এখনো দলং, নাৱেৰে নৈ এখন পাৰ হৈ অহা-যোৱা কৰিব লাগে। সেইখন গাঁৱৰ মানুহে কেতিয়াও টি.ভি দেখা পোৱা নাই। গাঁওখনৰ কৈলাস নামৰ এজন লোকে সেইখন গাৱলৈ টি.ভি এটা লৈ আহে প্ৰথমে বাছৰ ওপৰত, তাৰপিছত নাও আৰু তাৰপিছত থেলাগাড়ীত। এনেদৰে টি.ভিৰ অনুষ্ঠান চাবলৈ প্ৰথম প্ৰত্যক্ষ কৰিবলৈ গাঁৱৰ বহুতো লোক কৈলাসহঁতৰ ঘৰলৈ আহে। ছবিখনৰ কাহিনীভাগ ফ্লেচবেকত দেখুওৱা হৈছে।

## অভিনয়ত
* যতীন বৰা - কৈলাস
* প্ৰস্তুতি পৰাশৰ - পূৰ্ণিমা
* উৎপল দাস - বিতুল
* মুনমী ফুকন - চেলিমা
* সৌৰভ হাজৰিকা
* চেতনা দাস
* প্ৰসেনজিৎ বৰা
* হিমাংশু প্ৰসাদ দাস

## সংগীত

বোলছবিখনৰ সংগীত পৰিচালনা তথা গীত ৰচনা কৰিছিল মৌচম গগৈয়ে ।

## তথ্যসূত্ৰ

## বাহ্যিক সংযোগ
*

শ্ৰেণী:২০১৬ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
মোনালী ঠাকুৰ

**মোনালী ঠাকুৰ** (জন্ম: ৩ নৱেম্বৰ, ১৯৮৫) এগৰাকী ভাৰতীয় সংগীত শিল্পী আৰু অভিনেত্ৰী। তেওঁ বৰ্তমানলৈকে এটা ৰাষ্ট্ৰীয় চলচ্চিত্ৰ বঁটা আৰু এটা ফিল্মফেয়াৰ বঁটা লাভ কৰিছে। ২০১৫ চনৰ "দম লগা কে হাইচ্ছা" বোলছবি খনৰ "মোহ মোহ কে ধাগে" শীৰ্ষক গীতৰ বাবে তেওঁ শ্ৰেষ্ঠ নেপথ্য গায়িকাৰ ৰাষ্ট্ৰীয় বঁটা ২০১৫ আৰু ২০১৩ চনৰ "লুটেৰা" বোলছবিৰ "সৱাৰ লু" গীতৰ বাবে ফিল্মফেয়াৰ শ্ৰেষ্ঠ নেপথ্য গায়িকাৰ বঁটা লাভ কৰিছিল।

## প্ৰাৰম্ভিক জীৱন
কলকাতাৰ এটি সংগীতময় বাঙালী পৰিয়ালত মোনালী জন্ম হৈছিল। তেওঁৰ পিতৃ শক্তি ঠাকুৰ এজন বাঙালী গায়ক। তেওঁৰ ভনীয়েক গৰাকীয়ো এগৰাকী নেপথ্য সংগীত শিল্পী। তেওঁ পণ্ডিত জগদীশ প্ৰসাদ আৰু পণ্ডিত অজয় চক্ৰৱৰ্তীৰ ওচৰত হিন্দুস্তানী শাস্ত্ৰীয় সংগীতৰ শিক্ষা লৈছিল। লগতে তেওঁ হিপ-হপ, চালচা আৰু ভাৰতনাট্যমৰ নৃত্য শিকে।

মোনালীয়ে স্কুল, কলেজৰ বিভিন্ন প্ৰতিযোগিতা আৰু স্থানীয় অনুষ্ঠানত নিজৰ কলা প্ৰদৰ্শন কৰিবলৈ আৰম্ভ কৰে। তেওঁ ১৪ বছৰ বয়সতে"শ্ৰী ৰামকৃষ্ণ" ধাৰাবাহিকৰ বাবে শ্ৰেষ্ঠ নেপথ্য গায়িকাৰ"আনন্দলোক বঁটা" লাভ কৰিছিল। টিভি ৰিয়েলিটি শ্ব"ইণ্ডিয়ান আইডল-২" প্ৰতিযোগিতাত নৱম স্থান লাভ কৰি তেওঁ জনপ্ৰিয়তা লাভ কৰিছিল।

## কৰ্মজীৱন

ইণ্ডিয়ান আইডলত জনপ্ৰিয়তা অৰ্জন কৰাৰ পিছতো সংগীতৰ জগতত খোপনি পুতিবলৈ তেওঁক অশেষ কষ্ট কৰিব লগীয়া হৈছিল। পিছলৈ তেওঁ সংগীত নিদেৰ্শক প্ৰীতম চক্ৰৱৰ্তীৰ পৰা বলিউডৰ বোলছবি"ৰেচ"ৰ বাবে দুটা গীত গোৱাৰ সুযোগ পায়। তেওঁ গোৱা"জাৰা জাৰা তাচ মি" গীতটি ২০০৮ চনত সংঘাতিকভাৱে জনপ্ৰিয় হৈছিল আৰু ৰেডিঅত বজোৱা শ্ৰেষ্ঠ গীতৰ তালিকাত চতুৰ্থ স্থান লাভ কৰিছিল। এই গীতটিৰ বাবে তেওঁ আই.আই. এফ.এ. শ্ৰেষ্ঠ নেপথ্য গায়িকা বঁটা আৰু অপ্সৰা শ্ৰেষ্ঠ নেপথ্য গায়িকা বঁটালৈ মনোনীত হৈছিল।

দুবছৰৰ বাবে তেওঁ জী বঙালীৰ ৰিয়েলিটি শ্ব"বাঙালী সা ৰে গা মা পে লিটিল চেম্প"ৰ বিচাৰকৰ এখন শুৱনি কৰিছিল। তেওঁ বঙালী শ্ব"কে হবে বিগগেষ্ট ফেন" আৰু এম টিভি কক ষ্টুডিওৰো অংশ আছিল।
তেওঁ ২০১৫ চনৰ"দম লগা কে হাইচ্ছা" বোলছবি খনৰ"মোহ মোহ কে ধাগে" শীৰ্ষক গীত ৰ বাবে তেওঁ শ্ৰেষ্ঠ নেপথ্য গায়িকাৰ ৰাষ্ট্ৰীয় বঁটা ২০১৫ আৰু ২০১৩ চনৰ"লুটেৰা" বোলছবিৰ"সৱাৰ লু" গীতৰ বাবে ফিল্মফেয়াৰ শ্ৰেষ্ঠ নেপথ্য গায়িকাৰ বঁটা লাভ কৰিছিল।
## অভিনয়
শিশুশিল্পী হিচাপে তেওঁ বঙালী টিভি ধাৰাবাহিক *আলোকিত এক ইন্দু*ত অভিনয় কৰিছিল। ইয়াত তেওঁ প্ৰধান চৰিত্ৰ 'ইন্দুবালা'ৰ ভূমিকাত অভিনয় কৰিছিল। তাৰ পিছত তেওঁ তন্মধ্যে সুদেষ্ণা ৰায়ৰ *ফাগুনে আগুন* অভিনয় কৰিছিল।*কৃষ্ণকান্তেৰ উইল* বোলছবিৰ জৰিয়তে তেওঁ বঙালী ছবি জগতত প্ৰৱেশ কৰে। ২০১৪ চনত তেওঁ নাগেশ কুঙ্কুনোৰ বলিউড চলচ্চিত্ৰ *লক্ষ্মী*ত অভিনয় কৰে। এই চলচ্চিত্ৰ মানৱ দেহ সৰবৰাহকাৰী আৰু শিশু বেশ্যা বিষয়ক কাহিনীৰ ভিত্তিত তৈয়াৰী। ইয়াত তেওঁ এগৰাকী ১৫ বছৰীয়া ছোৱালীৰ চৰিত্ৰত অভিনয় কৰিছে যি মানৱ দেহ সৰবৰাহ কৰি চক্ৰৰ কৱলত পৰে।

### অভিনীত বোলছবি

## বঁটা আৰু মনোনয়ন

## তথ্য সংগ্ৰহ

## বহিঃসংযোগ
* 
* ঠাকুৰৰ ৱেবছাইট 
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
দিগন্ত হাজৰিকা

** দিগন্ত হাজৰিকা** এজন ভাৰতীয় অভিনেতা তথা মডেল। প্ৰসিদ্ধ হিন্দী ছবি নিৰ্দেশক আশুতোষ গোৱাৰীকেৰৰ সিন্ধু সভ্যতাৰ ওপৰত নিৰ্মিত ছবি মহেঞ্জোদাৰো (চলচ্চিত্ৰ)ৰ জৰিয়তে তেওঁ হিন্দী বোলছবি জগতত প্ৰৱেশ কৰিছে। তেওঁ কেইবাখনো অসমীয়া আৰু হিন্দী চিনেমাত অভিনয় কৰিছে। 
১৯৮৪ চনৰ ২৩ ছেপ্টেম্বৰ তাৰিখে অসমৰ নগাঁওত তেওঁৰ জন্ম হৈছিল।

## কৰ্মজীৱন
দিগন্তয়ে পোন প্ৰথমে অসমীয়া চুটি ছবি "কি নাম দি মাতিম" দ্বাৰা অভিনয় জগতত প্ৰৱেশ কৰিছিল। তাৰ পিছত তেওঁ অসমীয়া ছবি "ৰ’দ্‌" আৰু " ৰিচাং"ত অভিনয় কৰে। শেহতীয়াকৈ তেওঁ ৰাকেশ শৰ্মাৰ নিৰ্দেশিত অসমীয়া বোলছবি "অনুৰাধা"তো অভিনয় কৰিছে। লোহাৰৰ চৰিত্ৰত অভিনয় কৰা মহেঞ্জোদাৰো দিগন্তৰ প্ৰথম হিন্দী ছবি। তাৰ আগতে তেওঁ ষ্টাৰ প্লাছৰ আশুতোষ গোৱাৰিয়েকৰ ধাৰাবাহিক "এভাৰেষ্ট"ত অভিনয় কৰিছিল। 

## অভিনয়

**বোলছবি**
* কি নাম দি মাতিম (অসমীয়া)
* ৰিচাং (অসমীয়া)
* ৰ’দ্‌ (অসমীয়া)(২০১২)
* অনুৰাধা (অসমীয়া)(২০১৫)
* মহেঞ্জোদাৰো(চলচ্চিত্ৰ)(হিন্দী)(২০১৬)
* দ্য আণ্ডাৰৱ'ৰ্ল্ড (অসমীয়া) (২০১৮)

**ধাৰাবাহিক**
*এভাৰেষ্ট

## তথ্য সংগ্ৰহ

শ্ৰেণী:১৯৮৪-ত জন্ম
শ্ৰেণী:জীৱিত ব্যক্তি
শ্ৰেণী:অসমীয়া অভিনেতা
অসম ব্যৱস্থাপনা প্ৰতিষ্ঠান

** অসম ব্যৱস্থাপনা প্ৰতিষ্ঠান** অসমৰ গুৱাহাটীত অৱস্থিত এখন ৰাজ্য চৰকাৰৰ বাণিজ্য প্ৰতিষ্ঠান। উত্তৰ-পূৰ্বাঞ্চলত বৃত্তিগত ব্যৱস্থাপনা শিক্ষাৰ উৎকৰ্ষ সাধন কৰাৰ উদ্দেশ্যে ১৯৮৮ চনত অসম চৰকাৰে এই প্ৰতিষ্ঠান প্ৰতিষ্ঠা কৰে।  বৰ্তমান ইয়াৰ প্ৰশাসনিক কাম কাজ অসম ছচাইটিয়ে পৰিচালনা কৰে। অসম চৰকাৰৰ মুখ্য সচিব এই প্ৰতিষ্ঠানৰ প্ৰধান।

## ইতিহাস
অসমৰ প্ৰাক্তন মুখ্যমন্ত্ৰী হিতেশ্বৰ শইকীয়াৰ বিশেষ অনুৰোধত সৰ্ব ভাৰতীয় প্ৰযুক্তি শিক্ষা পৰিষদে এই প্ৰতিষ্ঠানৰ পাঠ্যক্ৰমত অনুমোদন জনায়। প্ৰয়োজনীয় আন্তঃগাথঁনিৰ অভাৱৰ স্বত্তেও  এক সুস্থ শৈক্ষিক পৰিৱেশ থকাৰ বাবেই এই প্ৰতিষ্ঠানে সৰ্ব ভাৰতীয় প্ৰযুক্তি শিক্ষা পৰিষদৰ পৰা অনুমতি লাভ কৰিছিল। ২০৫ চনৰ জানুৱাৰী মাহত অসম ব্যৱস্থাপনা প্ৰতিষ্ঠান ইয়াৰ স্থায়ী চৌহদতলৈ স্থানান্তৰ কৰা হয়। স্থানান্তৰৰ পিছত এই প্ৰতিষ্ঠানৰ আন্তঃগাথঁনিৰ অভাৱ বহু পৰিমানে কমিছে।

## শিক্ষা
১৯৯৪ চনৰ পৰা প্ৰতিষ্ঠানখনে ব্যৱস্থাপনাৰ স্নাতকোত্তৰ ডিপ্লোমা (PGDM) পাঠ্যক্ৰম আগবঢ়াই আহিছে। লগতে ই বিভিন্ন  কাৰ্যসূচীৰ প্ৰশিক্ষণ, প্ৰকল্প গৱেষণা আৰু  প্ৰকল্পৰ বাবে আৰোপিত কামৰ পৰামৰ্শ আৰু খতিয়ান দাঙি ধৰে।
ব্যৱস্থাপনাৰ স্নাতকোত্তৰ ডিপ্লোমা পাঠ্যক্ৰম ত্ৰি-ষাণ্মাসিক সজ্জাৰ।  প্ৰশাসনিক সমিতিৰ পৰামৰ্শ মতে ২০০৮ চনত  ইয়াৰ ব্যৱস্থাপনাৰ স্নাতকোত্তৰ ডিপ্লোমা পাঠ্যক্ৰম দুজন বিখ্যাত ভাৰতীয় ব্যৱস্থাপনা প্ৰতিষ্ঠান,কলকাতাৰ অধ্যাপকৰ দ্বাৰা পুনৰীক্ষণ কৰোৱা হৈছিল। লগতে প্ৰতি বছৰে ইয়াৰ শৈক্ষিক পৰিষদে বাৰ্ষিক সভাত এই পাঠ্যক্ৰমৰ পুনৰীক্ষণ কৰে। 

ইয়াত মৌলিক ব্যক্তব্য আগবঢ়াবলৈ দেশ-বিদেশৰ বহু খ্যাতি সম্পন্ন ব্যক্তিক আমন্ত্ৰণ জনোৱা হয়। যেনে ছাচছেক্স বিশ্ববিদ্যালয়ৰ ডঃ স্কাৰলেট এপষ্টেইন, ভাৰতীয় ব্যৱস্থাপনা প্ৰতিষ্ঠান,কলকাতাৰ ডঃ সুবীৰ চৌধাৰী,   ভাৰতীয় ৰিজাৰ্ভ বেংকৰ পূৰ্বৰ গভৰ্ণৰ অধ্যাপক চি. ৰংগৰাজন ইত্যাদিয়ে ইয়াত ভাষণ প্ৰদান কৰিছে। 
## এইম কুৱেষ্ট (AIM Quest)

এইম কুৱেষ্ট  অসম ব্যৱস্থাপনা প্ৰতিষ্ঠানৰ বাৰ্ষিক বাণিজ্য উৎসৱ। বিভিন্ন সামাজিক উপাদানৰ মাজেৰে সামাজিক দায়বদ্ধতা আৰু সামাজিক ভাৱে অৰ্থপূৰ্ণ সৃষ্টিশীল কাৰ্য সম্পাদনৰ যোগেদি সমাজৰ অৰ্থ-সামাজিক ভেটি সুদৃঢ় কৰা তথা এক সুস্থ বাণিজ্যৰ বাতাবৰণ সৃষ্টি কৰা এই উৎসৱৰ মূল উদ্দেশ্য।  

ইয়াৰ বিভিন্ন কাৰ্যসূচী সমূহ হল:
*যোজনা - বাণিজ্য পৰিকল্পনা প্ৰতিযোগিতা 
*কুইজিকেলচ - কুইজ প্ৰতিযোগিতা 
*ৰণভূমি – বাণিজ্য তৰ্ক  প্ৰতিযোগিতা 
*এড জাপ  – বিজ্ঞাপন প্ৰতিযোগিতা

## তথ্য সংগ্ৰহ

## বহিঃসংযোগ
* 

শ্ৰেণী:অসমৰ মহাবিদ্যালয়সমূহ
গুৱাহাটী স্থাপত্যবিদ্যা মহাবিদ্যালয়

**গুৱাহাটী স্থাপত্যবিদ্যা মহাবিদ্যালয়** () অসমৰ গুৱাহাটীত অৱস্থিত এখন উচ্চ শিক্ষাৰ প্ৰতিষ্ঠান। অসম তথা উত্তৰ-পূৰ্বাঞ্চলত স্থাপত্যবিদ্যাৰ শিক্ষাৰ বাবে ২০০৬ চনত এই মহাবিদ্যালয় প্ৰতিষ্ঠা কৰা হয়।

মহাবিদ্যালয় খনে গুজৰাটৰ আহেমদাবাদৰ কেন্দ্ৰীয় পৰিবেশ পৰিকল্পনা আৰু প্ৰযুক্তিবিদ্যা বিশ্ববিদ্যালয়ৰ লগত ছাত্ৰ-ছাত্ৰী আৰু শিক্ষকৰ আদান প্ৰদানৰ বুজাবুজিৰ চুক্তিত স্বাক্ষৰ কৰিছে। মহাবিদ্যালয় খনে পিডিলাইট উৎকৃষ্ট বঁটাৰ বাবেও অংশগ্ৰহণ কৰিছিল।
## শিক্ষা
মহাবিদ্যালয়খনে স্থাপত্যবিদ্যাৰ দুটা পাঠ্যক্ৰম আগবঢ়ায় :
* স্থাপত্যবিদ্যাৰ স্নাতক (Bachelor of Architecture) – ৫ বছৰ
* স্থাপত্যবিদ্যাৰ স্নাতকোত্তৰ (Master of Architecture) – ২ বছৰ
## চৌহদ
গুৱাহাটী স্থাপত্যবিদ্যা মহাবিদ্যালয় পশ্চিম গুৱাহাটীৰ জু ৰোডত অৱস্থিত। মহাবিদ্যালয়ৰ চৌহদত এটা পুথিভঁৰাল, এটা ৫৫০খন এখন যুক্ত প্ৰেক্ষাগৃহ, দুটা কৰ্মশালা, ক্ৰীড়াৰ সা-সুবিধা আৰু কম্পিউটাৰ কেন্দ্ৰ আছে। গোটেই মহাবিদ্যালয় চৌহদত ৱাই-ফাই ইণ্টাৰনেটৰ সুবিধা আছে। ইয়াৰ শ্ৰেণীকক্ষ সমূহত আধুনিক প্ৰযুক্তি যেনে ডিজিটেল অংকন ষ্টুডিঅ আদিৰ সুবিধা আছে।
## তথ্য সংগ্ৰহ

## বহিঃসংযোগ
*মহাবিদ্যালয় খনৰ ৱেবছাইট 
*মহাবিদ্যালয় খনৰ ফেচবুক পৃষ্ঠা
*Official মহাবিদ্যালয় খনৰ ইউটিউব পৃষ্ঠা

শ্ৰেণী:অসমৰ মহাবিদ্যালয়সমূহ
ফিনলেণ্ড

**ফিনলেণ্ড** উত্তৰ-পশ্চিম ইউৰোপ বাল্টিক সাগৰৰ উপকূলত অৱস্থিত এখন ৰাষ্ট্ৰ। ফিনলেণ্ড ইউৰোপৰ সকলোতকৈ উত্তৰত অৱস্থিত দেশসমূহৰ এখন। ইয়াৰ এক-তৃতীয়াংশ অঞ্চল সুমেৰু বৃত্তৰ উত্তৰত অৱস্থিত। হেলচিংকী ফিনলেণ্ডৰ ৰাজধানী আৰু দেশখনৰ বৃহত্তম চহৰ। 

শ্ৰেণী:ফিনলেণ্ড
শ্ৰেণী:ইউৰোপৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
বাহাৰুল ইছলাম (ন্যায়াধীশ)

ন্যায়াধীশ **বাহাৰুল ইছলাম** (Baharul Islam) ভাৰতৰ উচ্চতম ন্যায়ালয়ৰ এজন ন্যায়াধীশ আছিল। উচ্চতম ন্যায়ালয়ৰ ন্যায়াধীশ পদত অধিষ্ঠিত হোৱা তেওঁ প্ৰথম গৰাকী অসমীয়া৷
১৯১৮ চনৰ ১ মাৰ্চ তাৰিখে অসমৰ নলবাৰী জিলাত তেওঁৰ জন্ম হৈছিল।
## শিক্ষা
তেওঁ নলবাৰীৰ গুৰ্দন হাই স্কুলত শিক্ষা গ্ৰহণ কৰিছিল। তেতিয়া নলবাৰী কামৰূপ জিলাৰ অন্তৰ্গত আছিল। তাৰ পিছত তেওঁ গুৱাহাটীৰ কটন কলেজত অধ্যয়ন কৰে। পিছলৈ তেওঁ আলিগড় মুছলিম বিশ্ববিদ্যালয়ৰ পৰা আইনৰ ডিগ্ৰী লাভ কৰে। 
## কৰ্মজীৱন
ইছলামে প্ৰথমে ১৯৫১ চনত গুৱাহাটী উচ্চ ন্যায়ালয়ত (পূৰ্বে অসম উচ্চ ন্যায়ালয়) অধিবক্তা হিচাপে কৰ্মজীৱন আৰম্ভ কৰে। পিছলৈ তেওঁ ১৯৫৮ চনত ভাৰতৰ উচ্চতম ন্যায়ালয়ত অধিবক্তা হিচাপে যোগ দিয়ে। 

২০ জানুৱাৰী ১৯৭২ চনত তেওঁ অসম আৰু নাগালেণ্ড উচ্চ ন্যায়ালয়ত (বৰ্তমান গুৱাহাটী উচ্চ ন্যায়ালয়) ন্যায়াধীশ ৰূপে নিযুক্তি লাভ কৰে। ১১ মাৰ্চ ১৯৭৯ চনত তেওঁ গুৱাহাটী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশৰ পদ অলংকৃত কৰে। পিছলৈ ৭ জুলাই ১৯৭৯ৰ পৰা ১ মাৰ্চ ১৯৮০লৈ তেওঁ গুৱাহাটী উচ্চ ন্যায়ালয়ৰ মুখ্য ন্যায়াধীশ হিচাপে কাৰ্যকাল সম্পন্ন কৰি অৱসৰ গ্ৰহণ কৰে। 
শেষলৈ ৪ ডিচেম্বৰ ১৯৮০ চনত তেওঁ ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্তি লাভ কৰে। ১২ জানুৱাৰী ১৯৮৩ চনত তেওঁ এই পদৰ পৰা অৱসৰ গ্ৰহণ কৰে।

১৯৬২ আৰু ১৯৬৮ চনত তেওঁ দুবাৰকৈ ৰাজ্য সভালৈ নিৰ্বাচিত হয়। 

তেওঁ গুৱাহাটী উচ্চ ন্যায়ালয়ৰ উকীল সন্থাৰ সদস্য আছিল যদিও সভাপতিৰ পদত সেৱা আগবঢ়োৱা নাছিল।

### কমিটি

বিশেষ ভাবে সক্ষম ব্যক্তি সকলৰ অধিকাৰ, সমান সা-সুবিধা আৰু প্ৰত্যক্ষ অংশগ্ৰহণৰ বাবে আইন প্ৰণয়ন কৰিবলৈ ১৯৮৭ চনত বাহাৰুল ইছলাম কমিটি গঠন কৰা হৈছিল।
## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:ভাৰতৰ ন্যায়াধীশ
অভিযন্তা দিৱস

**অভিযন্তা দিৱস** () বছৰটোৰ বিভিন্ন তাৰিখত বিশ্বৰ কেইবাখনো দেশত পালন কৰা হয়। ২০১৯ চনৰ ২০ নৱেম্বৰলৈকে, ৱৰ্ল্ড ফেডাৰেচন অৱ ইঞ্জিনিয়াৰিং সংগঠনসমূহে (WFEO) ৪ মাৰ্চক ‘World Engineering Day for a Sustainable World’ হিচাপে নিৰ্ধাৰিত কৰিছে।

## তথ্যসূত্ৰ

শ্ৰেণী:দিৱসসমূহ
শ্ৰী গুৰু টেগ বাহাদুৰ চাহিব গুৰুদ্বাৰা

**শ্ৰী গুৰু টেগ বাহাদুৰ চাহিব গুৰুদ্বাৰা** () অসমৰ ধুবুৰী জিলাৰ ব্ৰহ্মপুত্ৰ নদীৰ পাৰত অৱস্থিত এখন শিখ সকলৰ গুৰুদ্বাৰা। শিখ সকলৰ প্ৰথম গুৰু, গুৰু নানক দেৱ ১৫০৫ খ্ৰীষ্টাব্দত ঢাকাৰ পৰা অসমলৈ আহোঁতে এই স্থানত তেওঁ শ্ৰীমন্ত শংকৰদেৱক লগ পাইছিল। পিছলৈ ১৭শ শতিকাত শিখ সকলৰ নৱম গুৰু, গুৰু টেগ বাহাদুৰ এটা গুৰুদ্বাৰা স্থাপন কৰে। গুৰু টেগ বাহাদুৰৰ শ্বহীদ দিৱস উপলক্ষে প্ৰতি বছৰে ডিচেম্বৰ মাহত এই ঐতিহাসিক ঠাইলৈ প্ৰায় ৫০,০০০ দেশী-বিদেশী হিন্দু, শিখ , মুছলিম আৰু অন্যান্য তীৰ্থযাত্ৰী আহে। এই উৎসৱ প্ৰতি বছৰে ৩ ডিচেম্বৰত অনুষ্ঠিত হয়। শিখ সকলে এই উৎসৱক *শ্বহীদী গুৰু পৰ্ব* বোলে।

## ইতিহাস
১৬৭০ চনত গুৰু টেগ বাহাদুৰ অসমলৈ আহিছিল। তেওঁৰ লগত সম্ৰাট ঔৰংজেৱে আহোম ৰজা চক্ৰধ্বজ সিংহক দমন কৰিবলৈ পঠিওৱা অম্বৰৰ ৰজা ৰাম সিঙো আহিছিল। তেতিয়া অসম এখন দুৰ্গম ঠাই আৰু ইয়াৰ মানুহবোৰ সাহসী তথা স্বাধীনপ্ৰিয় বুলি জনাজাত আছিল। ৰাম সিঙৰ বাবে এই কাম এক প্ৰকাৰৰ শাস্তি আছিল। কাৰণ তেওঁৰ দায়িত্বত থাকোঁতে বিখ্যাত মাৰাঠা ৰজা শিৱাজী আৰু তেওঁৰ পুত্ৰ সকল পলায়ন কৰিছিল। সেয়ে গুৰু টেগ বাহাদুৰৰ উপস্থিতিয়ে তেওঁ আৰু তেওঁৰ লগত যোৱা সৈন্য সকলক মানসিক শক্তি যোগাইছিল। কিন্তু পিছলৈ গুৰুৰ উপস্থিতিয়ে অকল মানসিক শক্তিয়ে নহয় আন জৰুৰী কামো সমাধা কৰিছিল। আহোম আৰু মোগলৰ মাজত শান্তিৰ চুক্তি ৰূপায়ন কৰাত গুৰু টেগ বাহাদুৰে অহোপুৰুষাৰ্থ কৰিছিল।

শান্তি প্ৰতিষ্ঠা কৰাৰ সময়ত সকলো সৈন্যই ৫ ঢাল মাটি যোগ দি এটা বৃহৎ মাটিৰ ঢিপ সাজিলে। এই ঢিপ ধুবুৰীৰ ব্ৰহ্মপুত্ৰ নদীৰ সোঁ পাৰত এতিয়াও অৱস্থিত আৰু ইয়াক মানুহে পবিত্ৰ বুলি গণ্য কৰিব ধৰিলে। ইয়াৰ লগতে গুৰু টেগ বাহাদুৰে থকা আৰু শান্তি প্ৰতিষ্ঠা কৰা ঠাই খনত এটা গুৰুদ্ধাৰা নিৰ্মাণ কৰা হল। উদাসী পুৰোহিতে এই গুৰুদ্বাৰ চোৱা-চিতা কৰিছিল। ১৮৯৬-৯৭ ত হোৱা প্ৰৱল ভূমিকম্পৰ এই গুৰুদ্বাৰা ধংশ হয়। পিছত ১৯০১ চনত ভাই ৰাম সিঙে এই গুৰুদ্বাৰা পুনৰ নিৰ্মাণ কৰে। মহন্ত সকলে এই গুৰুদ্বাৰাৰ মাটিৰ বাবে মোগলৰ অনুমোদন লাভ কৰিছিল। ১৯০২-০৩ চনত মহন্ত জয় সিঙে এই অনুমোদন পত্ৰ লৈ গুৰুদ্বাৰাৰ ভৱন পুনৰ নিৰ্মাণৰ বাবে অৰ্থৰ যোগান কৰিবলৈ পাঞ্জাবলৈ গৈছিল। দুৰ্ভাগ্যবশতঃ ভাই জয় সিং অমৃতসৰৰ ওচৰত স্বৰ্গগামী হয় আৰু এই অনুমোদন পত্ৰ হেৰাই যায়।

এই স্থানত দুটা গুৰুদ্বাৰা আছে:
* ঠাৰা চাহিব গুৰুদ্বাৰা বা দামদামা চাহিব গুৰুদ্বাৰা: ১৯৬৬ চনত এটা সৰু অষ্টভূজী জুপুৰিৰে এটা গুৰুদ্বাৰা সজা হয়। লগতে মাটিৰ ঢিপৰ ওপৰতো চালৰ ব্যৱস্থা কৰা কৰা হয়। ইয়াক ঠাৰা চাহিব গুৰুদ্বাৰা বা দামদামা চাহিব গুৰুদ্বাৰা বুলি কোৱা হয়।
* শ্ৰী গুৰু টেগ বাহাদুৰ চাহিব গুৰুদ্বাৰা: এটা বৰ্গাকাৰ গৃহ, কাঠৰ বেৰ আৰু হেলনীয়া চালেৰে আনটো গুৰুদ্বাৰা সজা হয়। শিখ প্ৰতিনিধি বৰ্ড পূৰ্বাঞ্চল শাখা আৰু স্থানীয় কমিটিয়ে গুৰুদ্বাৰাৰ চোৱা-চিতা আৰু উন্নয়নমুকল কাম কাজ কৰে।

## যাতায়ত
ধুবুৰীলৈ ছিলিগুৰি আৰু কাতিহাৰৰ পৰা ৰেলেৰে যোৱাৰ ব্যৱস্থা আছে। ফকিৰাগ্ৰাম জংচনৰ পৰা ৰেলৰ দিশ সলনি কৰিব লগীয়া হয়। এই ঠাই তাৰ পৰা প্ৰায় ৭০ কি.মি. দূৰত অৱস্থিত। ধুবুৰী চহৰৰ পৰা এই ঠাই লৈ নিয়মিত বাছ চলাচল কৰে।

## উল্লেখযোগ্য তীৰ্থযাত্ৰী
১৯৮৩ চনত ভাৰতৰ প্ৰাপ্তন ৰাষ্ট্ৰপতি জ্ঞানী জেইল সিং এই পৱিত্ৰ স্থান দৰ্শন কৰিছিল।

## তথ্য সংগ্ৰহ

শ্ৰেণী:গুৰুদ্বাৰ
শ্ৰেণী:ধুবুৰী জিলা
শ্ৰেণী:অসমৰ ধৰ্মীয় স্থান
বিনেশ্বৰ ব্ৰহ্ম

**বিনেশ্বৰ ব্ৰহ্ম** (২৮ ফেব্ৰুৱাৰী, ১৯৪৮ - ১৯ আগষ্ট, ২০০০)  () এজন বড়ো সাহিত্যিক আৰু বড়ো সাহিত্য সভাৰ প্ৰাক্তন সভাপতি। অসমৰ কোকৰাঝাৰ জিলাৰ ভাতাৰমাৰি গাঁৱত তেওঁৰ জন্ম হৈছিল। তেওঁৰ পিতৃ তাৰামণি ব্ৰহ্ম আৰু মাতৃ সনাথী ব্ৰহ্ম।

## শিক্ষা
বিনেশ্বৰ ব্ৰহ্মই ১৯৫৪ চনত শিক্ষা আৰম্ভ কৰে। তেওঁ ৩৬৫ নং ভাতাৰমাৰি প্ৰাথমিক বিদ্যালয়ত ১৯৫৪ চনৰ পৰা ১৯৫৯ চনলৈ প্ৰাথমিক শিক্ষা গ্ৰহণ কৰে। তাৰ পিছত তেওঁ ১৯৫৯ চনৰ পৰা ১৯৬২ চনলৈ কোকৰাঝাৰ উচ্চতৰ মাধ্যমিক বিদ্যালয়ত মাধ্যমিক আৰু একেখন বিদ্যালয়ৰ পৰা ১৯৬২ৰ পৰা ১৯৬৭ লৈ উচ্চমাধ্যমিক শিক্ষা লাভ কৰে। তেওঁ ১৯৬৫ চনত হিন্দী ভাষাৰ বিশাৰদ ডিগ্ৰী লাভ কৰে। 
উচ্চ শিক্ষাৰ বাবে তেওঁ‌ যোৰহাটৰ  অসম কৃষি বিশ্ববিদ্যালয় যোগদান কৰে আৰু ১৯৭২ চনত বিজ্ঞানৰ স্নাতক ডিগ্ৰী লাভ কৰে। 
## কৰ্মজীৱন
বিনেশ্বৰ ব্ৰহ্মই ১৯৬৮-৬৯ চনত দেৱৰগাওঁ ভেনচাৰ স্কুলত হিন্দী শিক্ষক ৰূপে কৰ্মজীৱন আৰম্ভ কৰে। তাৰ পিছত তেওঁ ১৯৭২ চনত কোকৰাঝাৰ বিদ্যাপীঠ হাই স্কুলত মাত্ৰ তিনিমাহ শিক্ষকতা কৰে।   সেই বছৰতে তেওঁ ক্ষেত্ৰ প্ৰদৰ্শক (Field Demonstrator) হিচাপে অসমৰ কৃষি-উদ্যোগত কাম কৰিছিল। ১৯৭৮ চনত তেওঁ ভাৰতীয় সাৰ নিগমত কৃষি বিশেষজ্ঞ হিচাপে কাম কৰে। তেওঁ ১৯৭৯ চনত ভাৰতীয় খাদ্য নিগমৰ গুণৱত্তা নিয়ন্ত্ৰণ বিভাগৰ কাৰ্যকৰী ব্যৱস্থাপক হিচাপেয়ো কাৰ্য নিৰ্বাহ কৰিছিল। ১৯৯৮ চনৰ পৰা মৃত্যুৰ আগমুহূৰ্তলৈ তেওঁ ভাৰতীয় খাদ্য নিগমৰ গুৱাহাটীত অৱস্থিত আঞ্চলিক কাৰ্যালয়ত সংযুক্ত ব্যৱস্থাপক হিচাপে কাৰ্য নিৰ্বাহ কৰি আছিল।  
## সাহিত্য কীৰ্তি
*আইনী আৰোজ - কবিতা (১৯৮৮)
*বাৰ্ডৱি শিখলা  - কবিতা (১৯৯৭)
*আংনি গামি ভাতাৰমাৰি - গদ্য (১৯৯৮)
*সপোন আৰু দিঠক  - অসমীয়া উপন্যাস(১৯৯৮)
*সীমা  - চুটি গল্প 
## সামাজিক কাম-কাজ
বিনেশ্বৰ ব্ৰহ্ম বড়োসকলৰ এজন সক্ৰিয় সমাজ কৰ্মী আছিল। তেওঁ কোকৰাঝাৰ উচ্চতৰ মাধ্যমিক বিদ্যালয়ৰ ছাত্ৰ একতা সভাৰ সাধাৰণ সম্পাদক আছিল। তাৰ পিছত তেওঁ আকৌ ১৯৬৯-৭১ চনত অসম কৃষি বিশ্ববিদ্যালয়ৰ  ছাত্ৰ একতা সভাৰ সাধাৰণ সম্পাদক হয়। 
১৯৭১ চনত তেওঁ অসমীয়া ভাষা আন্দোলনত অংশ গ্ৰহণ কৰিছিল আৰু আৰু তাৰ বাবে তেওঁ ডিব্ৰুগড়ত ৪৫ দিন জেলত থাকিবলগীয়া হৈছিল। তেওঁ ১৯৮৯ চনত এ.বি.ই.এফ.ৰ সাংগঠনিক সম্পাদক আছিল। ১৯৯০ চনৰ পৰা ১৯৯৩ চনলৈ সাধাৰণ সম্পাদক, ১৯৯৩ চনৰ পৰা ১৯৯৬ চনলৈ উপ-সভাপতি আৰু ১৯৯৬ চনৰ পৰা ২০০০ চনলৈ তেওঁ বড়ো সাহিত্য সভাৰ সভাপতি আছিল। 

তেওঁ বড়ো ভাষা ৰোমান (ইংৰাজী) লিপিৰে লিখা কাৰ্যক তীব্ৰভাবে বিৰোধিতা কৰিছিল। তাৰ ঠাইত দেৱনাগৰী (হিন্দী) লিপিৰ ব্যৱহাৰৰ পোষকতা কৰিছিল। এই বিৰোধিতা কিছুমান নিষিদ্ধ সংগঠন যেনে  ৰাষ্ট্ৰীয় গণতান্ত্ৰিক বড়োলেণ্ড বাহিনী (National Democratic Front of Bodoland) আদিয়ে সহজভাবে লব পৰা নাছিল।

অসম চৰকাৰ, ভাৰত চৰকাৰ আৰু বিভিন্ন বড়ো সংগঠনৰ মাজত শান্তি স্থাপন কৰিবলৈ তেওঁ অহোপুৰুষাৰ্থ কৰিছিল।
## মৃত্যু
১৯ আগষ্ট ২০০০ চনত গুৱাহাটীত বিনেশ্বৰ ব্ৰহ্মক ৰাষ্ট্ৰীয় গণতান্ত্ৰিক বড়োলেণ্ড বাহিনীয়ে(NDFB) হত্যা কৰে। তেওঁলোকে তেওঁৰ হত্যাৰ দায়িত্ব লয় আৰু বিনেশ্বৰ ব্ৰহ্মক "ভাৰতীয় জনতা পাৰ্টিৰ প্ৰতিনিধি" বুলি আৰোপ লগায়।

২০১০ চনত কোকৰাঝাৰত স্থাপন কৰা অসম চৰকাৰৰ চতুৰ্থ খন অভিযান্ত্ৰিক মহাবিদ্যালয়, বিনেশ্বৰ ব্ৰহ্ম অভিযান্ত্ৰিক মহাবিদ্যালয় তেওঁৰ নামেৰে নামকৰণ কৰা হৈছে।  
## তথ্য সংগ্ৰহ

*Subungthini Thandwi: Bineshwar Brahma, Eleventh Edition, Subungthini Thandwi Mungkhlong Bineshwar BrahmaTrust Committee, 2011**
## বহিঃসংযোগ
*Of God and Holy Water Rediff - October 25, 2000

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
শ্ৰেণী:বড়ো জনগোষ্ঠীৰ ব্যক্তি
বৰ থেকেৰা

**বৰ থেকেৰা**(***Garcinia pedunculata***) এবিধ  টেঙা ফল লগা চিৰসেউজ গছ। ই ঘাইকৈ এছিয়াৰ দক্ষিণ-পূব অঞ্চল বিশেষকৈ  ম্যানমাৰ আৰু ভাৰতৰ উত্তৰ-পূৰ্বাঞ্চলত পোৱা যায়। অসমীয়া জন জীৱন আৰু খাদ্য প্ৰণালীত থেকেৰাৰ ব্যৱহাৰ অতীজৰে পৰা হৈ লাগিছে।
## বৰ্ণনা

বৰ থেকেৰাৰ গা-গছ লেহুকা আৰু জোপোহা। পাতবোৰৰ স্পষ্ট মধ্যসিৰা দেখা যায়। পুং স্তৱক শেঁতা সেউজীয়া ৰঙৰ আৰু পুষ্পসজ্জা পানিচিল(panicles)৷ স্ত্ৰী স্তৱক অকলশৰীয়াকৈ থাকে। ফলবোৰ প্ৰায়ে ঘূৰণীয়া আৰু ব্যাস ৮ৰ পৰা ১২ ছেঃমিঃ। ইয়াৰ ভিতৰচোৱা ৰসেৰে পৰিপূৰ্ণ
## ব্যৱহাৰ

থেকেৰাৰ পকা ফলসমূহ কেঁচাই বা সিজাই খোৱা হয়। সাধাৰণতে ফলবোৰ কাটি ৰদত শুকুৱাই সংৰক্ষণ কৰা হয়। শুকান থেকেৰা অসমৰ খাদ্য প্ৰণালীত বহুলভাৱে ব্যৱহাৰ কৰা হয়। মাছৰ টেঙা, মাটিমাহ আৰু থেকেৰা, আদিৰ দৰে অসমীয়া খাদ্যত থেকেৰা ব্যৱহাৰ কৰা হয়। লগতে আন শাক পাচলি আৰু ডাইলৰ লগতো থেকেৰা ব্যৱহাৰ কৰা হয়।
থেকেৰাৰ ঔষধি গুণো আছে। সাধাৰণতে পেটৰ অসুখত থেকেৰা খাবলৈ দিয়া হয়। 
## তথ্য সংগ্ৰহ

শ্ৰেণী:ফল
শ্ৰেণী:বৃক্ষ
শ্ৰেণী:উদ্ভিদজগত
শ্ৰেণী:অসমৰ উদ্ভিদ
ওঁ

thumb|100px|right|অসমীয়া হৰফত ওঁ-কাৰ
**ওঁ** হৈছে হিন্দু ধৰ্মৰ পৱিত্ৰ আৰু সৰ্বজনীন প্ৰতীক। ইয়াক **ওঁ-কাৰ**, **ওঙ্কাৰ** (সংস্কৃত: অ + উ + ম্), **প্ৰণৱ**, **ত্ৰ্যক্ষৰ** আদি নামেৰেও জনা যায়। ই হিন্দু দৰ্শনৰ সৰ্বোচ্চ ঈশ্বৰ ব্ৰহ্মৰ বাচক। এই ধৰ্মৰ প্ৰতিটো সম্প্ৰদায় আৰু উপসম্প্ৰদায়ে ইয়াক অতি পৱিত্ৰ বুলি গণ্য কৰে। স্বামী বিবেকানন্দৰ মতে, ওঁ-কাৰ "সমগ্ৰ ব্ৰহ্মাণ্ডৰ প্ৰতীক তথা ঈশ্বৰৰো প্ৰতীক। " ৰামকৃষ্ণ পৰমহংসৰ মতে, "...ওঁ মানেই 'ওঁ শিৱ', 'ওঁ কালী', 'ওঁ কৃষ্ণ' হৈছে। " ওঁ-কাৰ বৌদ্ধ, জৈন, শিখ সকলেও পৱিত্ৰ জ্ঞান কৰে। এই প্ৰতীকৰ দেৱনাগৰী ৰূপ ॐ, চীনা ৰূপ 唵, আৰু তিব্বতীয় ৰূপ ༀ।

## ব্যুৎপত্তি
ওঁ শব্দ সংস্কৃত 'অৱ' ধাতুৰ পৰা উৎপন্ন হৈছে। এই ধাতু একাধাৰে ১৯টা ভিন্ন ভিন্ন অৰ্থত ব্যৱহাৰ হয়। এই বুৎপত্তি অনুযায়ী ওঁ-কাৰ এক প্ৰকাৰৰ সৰ্বজ্ঞ শক্তি, সমগ্ৰ ব্ৰহ্মাণ্ডৰ শাসনকৰ্তা, অমংগলৰ পৰা ৰক্ষাকৰ্তা, ভক্তৰ মনোবাঞ্ছা পূৰ্ণকাৰী, অজ্ঞান নাশক তথা জ্ঞান প্ৰদাতা। ওঁ-কাৰক ত্ৰ্যক্ষৰো বোলা হয়, কাৰণ ওঁ তিনটা মাত্ৰাযুক্ত – 'অ-কাৰ', 'উ-কাৰ' আৰু 'ম-কাৰ'। 'অ-কাৰ' 'আপ্তি' বা 'আদিমত্ত্ব' অৰ্থাৎ সৃষ্টিৰ প্ৰতীক। 'উ-কাৰ' 'উৎকৰ্ষ' বা 'অভেদত্ব'ৰ প্ৰতীক। 'ম-কাৰ' 'মিতি' বা 'অপীতি' অৰ্থাৎ লয়ৰ প্ৰতীক। অন্য ব্যাখ্যা অনুযায়ী, ই সৃষ্টি, স্থিতি আৰু প্ৰলয় সংঘটনকাৰী ঈশ্বৰৰ প্ৰতীক।

'প্ৰণৱ' শব্দৰ আক্ষৰিক অৰ্থ, 'যি উচ্চাৰণ কৰি স্তৱ কৰা হয়'। আন এটা অৰ্থ হল 'চিৰনতুন' বা 'চিৰন্তন'।

## গুৰুত্ব আৰু ব্যাখ্যা
ওঁ-কাৰ ঈশ্বৰৰ সকলো নামৰ প্ৰতিনিধিস্বৰূপ তথা শ্ৰেষ্ঠ নাম। বেদ, উপনিষদ, গীতা আৰু অন্যান্য হিন্দুশাস্ত্ৰ সকলোতে ওঁ-কাৰক সৰ্বোচ্চ গুৰুত্ব আৰোপ কৰা হৈছে। অথৰ্ববেদৰ গোপথব্ৰাহ্মণৰ এটি কাহিনী অনুসৰি দেবৰাজ ইন্দ্ৰ ওঁ-কাৰৰ সহায়তাৰে দৈত্য সকলক পৰাস্ত কৰিছিল। এই কাহিনীৰ অন্তৰ্নিহিত অৰ্থ হল, ওঁ-কাৰৰ বাৰংবাৰ উচ্চাৰণত মানুহে তাৰ পাশৱ প্ৰবৃত্তি জয় কৰিবলৈ সক্ষম হয়। কঠোপনিষদ মতে, ওঁ-কাৰ পৰমব্ৰহ্ম। মুণ্ডক উপনিষদত ওঁ-কাৰ অৱলম্বনত ঈশ্বৰোপাসনাৰ কথা কোৱা হৈছে। শ্ৰীকৃষ্ণয়ে গীতাত কৈছে, তেওঁ সকলো অক্ষৰৰ ভিতৰত ওঁ-কাৰ। মৃত্যুকালত ওঁ-কাৰৰ উচ্চাৰণে পৰম সত্য লাভ হয়। পতঞ্জলিৰ *যোগসূত্ৰ*ত ওঁ-কাৰক ঈশ্বৰৰ প্ৰতীক হিচাপে বৰ্ণনা কৰা হৈছে আৰু ওঁ-কাৰৰ স্মৰণ আৰু উচ্চাৰণত সমাধি লাভ কৰা যায় বুলিও কোৱা হৈছে। 

## ব্যৱহাৰ
ধৰ্মীয় চিহ্ন হলেও ব্যৱহাৰিক জীৱনত ওঁ-কাৰৰ প্ৰয়োগ অতি ব্যাপক। প্ৰত্যেকটি মন্ত্ৰ ওঁ-কাৰেৰে আৰম্ভ হয়। চিঠিপত্ৰৰ আৰম্ভণিতে বহুতেই ওঁ-কাৰ লিখে। মঠ- মন্দিৰ, দেৱালয়, পৱিত্ৰ স্থান প্ৰভৃতি ধৰ্মীয় স্থানৰ প্ৰতীকচিহ্ন ৰূপে ওঁ-কাৰ ব্যৱহৃত হয়। যোগ সাধনাত ইয়াৰ ব্যৱহাৰ হয়। তদুপৰি বৰ্তমান সমাজত শব্দৰে কৰা চিকিৎসা প্ৰণালীত ওঁ-কাৰ ব্যৱহাৰ হব ধৰিছে। শৰীৰত কৰা অংকন (টেটু) হিচাপেও ই জনপ্ৰিয়। 

## তথ্য উৎস

## বহিঃসংযোগ

*Just say Om Joel Stein, Time Magazine Archives 
*Meditation on OM: Relevance from ancient texts and contemporary science, Kumar et al. (2010), Int Journal of Yoga
*Autonomic changes during" OM" meditation Telles et al. (1995)
*The Meaning of the "Om-mani-padme-hum" Formula, A. H. Francke (1915)
*Analysis Of Acoustic of "OM" Chant To Study It's Effect on Nervous System Gurjar et al. (2009)
*Neuro-cognitive aspects of "OM" sound/syllable perception: A functional neuroimaging study Kumar et al. (2015), Cognition & Emotion, Vol 29, Issue 3
* Swami Vivekananda

শ্ৰেণী:হিন্দু ধৰ্ম
শ্ৰেণী:হিন্দু প্ৰাৰ্থনা আৰু ধ্যান
বেদান্ত

**বেদান্ত দৰ্শন** : বেদান্ত শব্দৰ অৰ্থ হৈছে বেদৰ অন্ত। উপনিষদ হৈছে বেদৰ শেষ ভাগ গতিকে উপনিষদক বেদান্ত বোলা হয়। বেদান্ত ৰ আন এটা নাম হৈছে "উত্তৰ মীমাংসা"।বেদান্তৰ  দৰ্শনৰ প্ৰতিষ্ঠাতা হৈছে বদৰায়ণ। বদৰায়ণৰ দ্বাৰা ৰচিত ব্ৰহ্ম সূত্ৰই হৈছে এই দৰ্শনৰ মূল গ্ৰন্থ। শঙ্কৰাচাৰ্য, ৰামানুচাৰ্য, মধ্বাচাৰ্য, বল্লভাচাৰ্য আৰু নিৰ্ম্বাক হৈছে এই সূত্ৰৰ ভাষ্যকাৰ।এই ভাষ্যকাৰসকলৰ নামত আমি মুঠ পাচঁটা সম্প্ৰদায় পাওঁ - অদ্বৈত বেদান্ত (শঙ্কৰাচাৰ্য ),বিশিষ্টাদ্বৈত বেদান্ত (ৰামানুচাৰ্য),দ্বৈত বেদান্ত (মধ্বাচাৰ্য), দ্বৈতাদ্বৈত বেদান্ত (নিৰ্ম্বাক), শুদ্ধাদ্বৈত বেদান্ত (বল্লভাচাৰ্য)।

শ্ৰেণী:দৰ্শন
শ্ৰেণী:হিন্দু ধৰ্ম
বানৱাৰীলাল পুৰোহিত

** বানৱাৰীলাল পুৰোহিত** এজন ভাৰতীয় ৰাজনৈতিক নেতা তথা বৰ্তমান তামিলনাডুৰ ৰাজ্যপাল। তেওঁ অসমৰ প্ৰাক্তন ৰাজ্যপাল। ভাৰতৰ ৰাষ্ট্ৰপতি শ্ৰী প্ৰণৱ মুখাৰ্জীয়ে তেওঁক ১৭ আগষ্ট ২০১৬ চনত অসমৰ ৰাজ্যপাল হিচাপে নিযুক্তি দিয়ে।
২০১৭ চনৰ ২৭ জানুৱাৰী তাৰিখে তেওঁ মেঘালয় ৰাজ্যৰো ৰাজ্যপাল হিচাপে অতিৰিক্ত দায়িত্ব লাভ কৰে।

তেওঁ মহাৰাষ্ট্ৰৰ নাগপুৰ লোকসভা সমষ্টিৰ পৰা একেৰাহে তিনিবাৰকৈ সংসদত প্ৰতিনিধিত্ব কৰিছিল। দুবাৰ ভাৰতীয় কংগ্ৰেছ পাৰ্টিৰ পৰা আৰু এবাৰ ভাৰতীয় জনতা পাৰ্টীৰ পৰা। ১৯৮৪ চনত তেওঁ প্ৰথম বাৰৰ বাবে কংগ্ৰেছ পাৰ্টিৰ পৰা অষ্টম লোকসভালৈ নিৰ্বাচিত হৈছিল। ১৯৮৯ চনত তেওঁ পুনৰ কংগ্ৰেছৰ টিকেটত জয় লাভ কৰে। 

তাৰ পিছত তেওঁ ভাৰতীয় জনতা পাৰ্টিত যোগদান কৰে আৰু অযোধ্যাত ৰাম মন্দিৰ সাজিবলৈ এক আন্দোলনৰ সূচনা কৰে। সেই সময়ত তেওঁ ১৯৯১ চনৰ লোকসভা নিৰ্বাচনত বিজেপি দলৰ হৈ প্ৰতিদ্বন্দিতা কৰে যদিও তেওঁ পৰাজয় বৰণ কৰে। ১৯৯৬ চনত তেওঁ আকৌ বিজেপি দলৰহৈ একাদশ লোকসভালৈ প্ৰতিদ্বন্দিতা কৰে আৰু জয়ী হয়। 
২০০৯ চনৰ লোকসভা নিৰ্বাচনত তেওঁ বিজেপি দলৰ পৰা প্ৰতিদ্বন্দিতা কৰি কংগ্ৰেছৰ বিলাষ মোটাম্বাৰৰ হাতত পৰাজয় বৰণ কৰে। 

তেওঁ ১৯৮০ ৰ পৰা নাগপুৰৰ *দা হিতাভাড়া* নামৰ দৈনিক বাতৰি কাকত খনৰ স্বত্বাধিকাৰী। 
তেওঁ ২০১৬ চনৰ ১৭ আগষ্টত অসমৰ ৰাজ্যপাল হিচাপে নিযুক্ত হয়।

## তথ্য উৎস

শ্ৰেণী:অসমৰ ৰাজ্যপাল
শ্ৰেণী:ভাৰতৰ ব্যক্তি
বৰাক উপত্যকা

** বৰাক উপত্যকা** (দক্ষিণ অসম বুলিও জনাজাত) ভাৰতৰ অসম ৰাজ্যৰ দক্ষিণ অঞ্চলত অৱস্থিত। এই উপত্যকাৰ মুখ্য চহৰ হৈছে শিলচৰ। এই অঞ্চল বৰাক নদীৰ নামেৰে নামাকৰণ কৰা হৈছে। বৰাক উপত্যকা অসমৰ তিনিখন প্ৰশাসনিক জিলা: কাছাৰ, কৰিমগঞ্জ আৰু হাইলাকান্দি জিলাৰে গঠিত। এই তিনি জিলাৰ ভিতৰত কাছাৰ আৰু হাইলাকান্দি ব্ৰিটিছ ভাৰতৰ কাছাৰ জিকা আৰু কৰিমগঞ্জ ছিলেট জিলাৰ অন্তৰ্গত আছিল। ১৯৪৭ চনত ছিলেট জিলাৰ পৰা কৰিমগঞ্জ পৃথক কৰা হয়। বৰ্তমান ছিলেট জিলা বাংলাদেশৰ অন্তৰ্গত।
## নামৰ উৎপত্তি
বৰাক নাম ডিমাছা শব্দ 'ব্ৰা' আৰু'ক্ৰ' ৰ পৰা উৎপত্তি হৈছে। 'ব্ৰা' মানে বিভক্ত আৰু 'ক্ৰ' মানে ওপৰৰ অংশ বা সোঁত। কৰিমগঞ্জ জিলাৰ হাৰিতাকীত বৰাক নদী সুৰমা আৰু কুছিয়াৰা নদীত বিভক্ত হৈছে। এই বিভক্ত স্ৰোতক ডিমাছা সকলে 'ব্ৰাক্ৰ' বুলি কৈছিল। কালক্ৰমত 'ব্ৰাক্ৰ' শব্দৰ পৰাই বৰাক নামৰ উৎপত্তি হল।
## জনবসতি

২০১১ চনৰ লোকপিয়ল মতে বৰাক উপত্যকাৰ ধৰ্মীয় জনবসতি এনেধৰণৰ: 
* হিন্দু - ৫০.০% (১৮,১২,১৪১ জন) 
* মুছলমান - ৪৮.১% (১৭,৪৪,৯৫৮ জন) 
* খ্ৰীষ্টান - ১.৬% (৫৮,৬৭৫ জন) 
* অন্যান্য- ০.২% 
ভাৰতৰ মুছলমান সংখ্যাগুৰু আৰু হিন্দু সংখ্যালঘূ অঞ্চলৰ ভিতৰত কাশ্মীৰৰ পিছতে বৰাক উপত্যকা দ্বিতীয় স্থান অধিকাৰ কৰিছে। কাছাৰ জিলাত হিন্দু সংখ্যাগুৰু(প্ৰায় ৬০%) আৰু আন দুখন জিলা হাইলাকান্দি(প্ৰায় ৬০%) আৰু কৰিমগঞ্জ(প্ৰায় ৫৬.২৬%) মুছলমান সংখ্যাগুৰু অঞ্চল।
ছিলটী সকলৰ বাহিৰে এই অঞ্চলত বঙালী, ডিমাছা-কছাৰী, হামাৰ, মণিপুৰী( বিষ্ণুপুৰীয়া আৰু মেইতেই), ৰংমেই নাগা, অসমীয়া সকলে এই অঞ্চলত বাস কৰে।

## ভাষা
বাঙালী আৰু মেইতেই (মণিপুৰী) এই অঞ্চলৰ চৰকাৰী ভাষা।

অসমৰ ৰাজ্যভাষা অসমীয়া আৰু ইংৰাজী হলেও বঙালীক বৰাক উপত্যকাৰ চৰকাৰী ভাষা হিচাপে স্বীকীৰ্তি দিয়া হৈছে। এই অঞ্চলৰ বেছিভাগ লোকে ছিলঠীয়া ভাষা কয়। ইয়াৰ লগতে বিভিন্ন স্থানীয় জনগোষ্ঠী সমূহে নিজৰ ভাষা কয়। এই অঞ্চলত অসমীয়া ভাষী লোকৰ সংখ্যা কম।

## যাতায়ত
যাতায়তৰ ক্ষেত্ৰত এই অঞ্চল অলপ পিছপৰা। বানপানী, ভূমিস্খলন, অতিপাত বৰষুণ তথা ভূমিকম্পয়ে এই অঞ্চলৰ যাতায়তৰ প্ৰচুৰ ক্ষতি কৰে। 

### বিমান সেৱা
এই অঞ্চলৰ একমাত্ৰ বিমান বন্দৰ শিলচৰ বিমানবন্দৰ, কুম্ভীৰগ্ৰামত অৱস্থিত। ইয়াৰ পৰা কলকাতা, গুৱাহাটী, ইম্ফলৈ নিয়মীয়া বিমান সংযোগ আছে। 

### ৰেল সেৱা
বৰাক উপত্যকা উত্তৰ পূব সীমান্ত ৰেলৰ অধীনত। উপত্যকাখন কেৱল লামডিং ৰেল ষ্টেচন সংযোগী কেৱল এটাহে ১৭০km দীঘল ব্ৰডগেজ ৰেলপথ আছে। 
বৰ্তমান দুটা ৰেল এই অঞ্চলত চলাচল কৰে।

* 55615/6 গুৱাহাটী - শিলচৰ বিজি ফাষ্ট পেচেঞ্জাৰ

* 25657/8 কাঞ্চনজংঘা এক্সপ্ৰেছ 

### স্থলপথ
৪৪ নং ৰাষ্ট্ৰীয় ঘাইপথেৰে বৰাক উপত্যকা গুৱাহাটীৰ লগত সংযোগিত। এইপথ গুৱাহাটীৰ পৰা মেঘালয়ৰ মাজেৰে পাৰ হৈ শিলচৰ সোমাইছে। 
ব্যক্তিগত আৰু অসম ৰাজ্যিক পৰিবহণ নিগমৰ বাছ এই অঞ্চলত নিয়মীয়াকৈ চলাচল কৰে। লগতে বৰাক উপত্যকাক গুৱাহাটী, ছিলং,ইম্ফল, আৰু আগৰতলা সংযোগ কৰিছে।
## প্ৰশাসন
বৰাক উপত্যকাত দুখন লোকসভা আসন আছে।
*কৰিমগঞ্জ লোকসভা সমষ্টি
*শিলচৰলোকসভা সমষ্টি

## শিক্ষা
বৰাক উপত্যকাত কেইবাখনো বিদ্যালয়, মহাবিদ্যালয় আৰু অন্যান্য শিক্ষা প্ৰতিষ্ঠান আছে। 
তাৰেই ভিতৰত উল্লেখযোগ্য কেইখন হল:
*অসম বিশ্ববিদ্যালয়
*ৰাষ্ট্ৰীয় প্ৰযুক্তিবিদ্যা প্ৰতিষ্ঠান, শিলচৰ
*শিলচৰ চিকিৎসা মহাবিদ্যালয়

## তথ্য উৎস

শ্ৰেণী:অসমৰ সংমণ্ডল
হিন্দী দিৱস

**হিন্দী দিৱস** () প্ৰতি বছৰৰ ছেপ্টেম্বৰ মাহৰ ১৪ তাৰিখে ভাৰতত পালন কৰা হয়। সাধাৰণতে এই দিৱস কেন্দ্ৰীয় চৰকাৰৰ কাৰ্যালয়, ফাৰ্ম, বিদ্যালয় আৰু অন্যান্য প্ৰতিষ্ঠানত এই দিৱস পালন কৰা হয়। হিন্দী ভাষাৰ চৰ্চাৰে ইয়াৰ উৎকৰ্ষ সাধন কৰা এই দিৱসৰ মূল উদ্দেশ্য। বিভিন্ন অনুষ্ঠান তথা প্ৰতিযোগিতাৰে এই দিৱস পালন কৰা হয়।

## ইতিহাস
হিন্দী বিশ্বৰ প্ৰায় ২৫.৮ কোটি মানুহৰ মাতৃভাষা তথা বিশ্বৰ সকলোতকৈ বেছি ব্যৱহাৰ হোৱা ভাষা সমূহৰ ভিতৰত চতুৰ্থ। ১৯৪৯ চনৰ ১৪ ছেপ্টেম্বৰ তাৰিখে ভাৰতৰ সংবিধান প্ৰস্তাৱনা সমিতিয়ে দেৱনাগৰী লিপিৰে লিখা হিন্দীক ভাৰত চৰকাৰৰ চৰকাৰী ভাষা ৰূপে স্বীকৃতি দিয়ে। ১৯৫০ চনৰ ২৬ জানুৱাৰী তাৰিখে সংবিধান গ্ৰহণ কৰাৰ লগে লগে হিন্দী ভাৰত চৰকাৰৰ অন্যতম চৰকাৰী ভাষা ৰূপে স্বীকৃতি লাভ কৰিলে। সংবিধানৰ ৩৪৩ নং দফাত দেৱনাগেৰী লিপিৰে লিখা হিন্দী ভাৰত চৰকাৰৰ চৰকাৰী ভাষা ৰূপে উল্লেখ আছে। সেয়ে ১৪ ছেপ্টেম্বৰ দিনটো গোটেই ভাৰতত হিন্দী দিৱস ৰূপে পালন কৰা হয়। উল্লেখযোগ্য যে বৰ্তমান ভাৰতত ২২টা সংবিধান স্বীকৃত ভাষা আছে। তাৰে ভিতৰত হিন্দী আৰু ইংৰাজী ভাৰত চৰকাৰৰ চৰকাৰী ভাষা। বাকী ভাষা সমূহ আঞ্চলিক চৰকাৰী ভাষা ৰূপে ব্যৱহাৰ হয়।

## উল্লেখযোগ্য অনুষ্ঠান
এই দিৱসৰ কিছুমান উল্লেখযোগ্য অনুষ্ঠান হল:  
* হিন্দী দিৱসত নতুন দিল্লীৰ বিজ্ঞান ভৱনত ভাৰতৰ ৰাষ্ট্ৰপতিয়ে হিন্দীৰ লগত সম্পৰ্কিত বিভিন্ন ভাগত বঁটা আগবঢ়ায়।   
* বিভাগীয় মন্ত্ৰী, বিভাগ, চৰকাৰী উদ্যোগ প্ৰতিষ্ঠান আৰু ৰাষ্ট্ৰীয়কৃত বেংকক *ৰাজভাষা বঁটা* প্ৰদান কৰা হয়।

ভাৰতৰ গৃহ মন্ত্ৰণালয়ে ২০১৫ সোণৰ ২৫ মাৰ্চ তাৰিখে প্ৰতি বছৰে প্ৰদান কৰা দুটা বঁটাৰ নাম সলনি কৰে। ১৯৮৬ চনত আৰম্ভ কৰা 'ইন্দিৰা গান্ধী ৰাজভাষা পুৰস্কাৰ'ৰ পৰা 'ৰাজভাষা কীৰ্তি পুৰস্কাৰ' আৰু 'ৰাজীৱ গান্ধী ৰাষ্ট্ৰীয় জ্ঞান-বিজ্ঞান মৌলিক পুস্তক লেখন পুৰস্কাৰ'ৰ পৰা 'ৰাজভাষা গৌৰৱ পুৰস্কাৰ'ৰলৈ সলনি কৰা হৈছে।

## তথ্য উৎস

শ্ৰেণী:দিৱসসমূহ
শ্ৰেণী:হিন্দী ভাষা
দেৱেন্দ্ৰ ঝাঝাৰীয়া

**দেৱেন্দ্ৰ ঝাঝাৰীয়া** (; জন্ম: ১০ জুন ১৯৮১) এজন ভাৰতীয় পেৰালিম্পিক জেভলীন থ্ৰ' খেলুৱৈ। পেৰালিম্পিকত দুটাকৈ ব্যক্তিগত সোণৰ পদক লাভ কৰা তেওঁ প্ৰথম গৰাকী ভাৰতীয় খেলুৱৈ। ২০০৪ চনত গ্ৰীচৰ এথেন্সত অনুষ্ঠিত হোৱা গ্ৰীষ্মকালীন পেৰালিম্পিকৰ জেভলীন থ্ৰ'ত তেওঁ প্ৰথম স্বৰ্ণ পদক লাভ কৰি পেৰালিম্পিক ক্ৰীড়াত স্বৰ্ণ পদক লাভ কৰা দ্বিতীয় ভাৰতীয়ত পৰিণত হৈছিল। ২০১৬ চনৰ ৰিঅ' পেৰালিম্পিকত একে খেলত তেওঁ নিজৰ ব্যক্তিগত ৰেকৰ্ড ভাঙি সোণৰ পদক লাভ কৰিলে। ২০২১ চনত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত তেওঁ পুনৰ একে শিতানতে ৰূপৰ পদক লাভ কৰে।

## প্ৰাৰম্ভিক জীৱন
১৯৮১ চনৰ ১০ জুন তাৰিখে ৰাজস্থানৰ চুৰু জিলাত দেৱেন্দ্ৰৰ জন্ম হৈছিল। ৮ বছৰ বয়সত এজোপা গছত উঠোঁতে তেওঁ এডাল বিদ্যুৎ পৰিবাহী তাঁৰক স্পৰ্শ কৰে। লগে লগে তেওঁক চিকিৎসালয়ত ভৰ্তি কৰোৱা হয়, কিন্তু চিকিৎসকে তেওঁৰ বাওঁ হাতখন কাটিবলৈ বাধ্য হয়। ১৯৯৭ চনত দ্ৰোণাচাৰ্য বঁটা বিজয়ী প্ৰশিক্ষক আৰ ডি সিঙে তেওঁক এখন বিদ্যালয় ক্ৰীড়া দিৱসত তেওঁক লক্ষ্য কৰে। তেওঁ তেওঁৰ ব্যক্তিগত প্ৰশিক্ষক আৰ ডি সিঙক ২০০৪ চনত জিকা সোণৰ পদকৰ কৃতিত্ব দিয়ে।

## কৰ্মজীৱন
২০০২ চনত কোৰিয়াত অনুষ্ঠিত অষ্টম FESPIC ক্ৰীড়াত তেওঁ সোণৰ পদক লাভ কৰে। ২০০৪ চনত গ্ৰীচৰ এথেন্সত অনুষ্ঠিত গ্ৰীষ্মকালীন পেৰালিম্পিক প্ৰতিযোগিতাত ঝাঝাৰীয়া প্ৰথম বাৰৰ বাবে ভাৰতক প্ৰতিনিধিত্ব কৰাৰ সুযোগ পায়। ইয়াত তেওঁ জেভলীন থ্ৰ'ত ৬২.১৫ মিটাৰ অতিক্ৰম কৰি বিশ্ব ৰেকৰ্ড গঢ়ি সোণৰ পদক লাভ কৰে।

তাৰপাছত তেওঁ ২০১৩ চনত ফ্ৰান্সৰ লয়নত অনুষ্ঠিত আইপিচি বিশ্ব এথলেটিকছ চেম্পিয়নশ্বিপ প্ৰতিযোগিতাত সোণৰ পদক লাভ কৰে। আকৌ ২০১৪ চনত দক্ষিণ কোৰিয়াৰ ইনচিয়নত অনুষ্ঠিত এছিয়ান পেৰা ক্ৰীড়াত তেওঁ ৰূপৰ পদক লাভ কৰে। ২০১৫ চনত দোহাত অনুষ্ঠিত আইপিচি বিশ্ব এথলেটিকছ চেম্পিয়নশ্বিপ প্ৰতিযোগিতাত তেওঁ ৰূপৰ পদক লাভ কৰে।

২০১৬ চনত ডুবাইত অনুষ্ঠিত এছিয়া-ওচেনিয়া চেম্পিয়নশ্বিপত তেওঁ সোণৰ পদক অৰ্জন কৰে। একে বছৰতে ২০১৬ ৰিঅ' পেৰালিম্পিক ক্ৰীড়াত পুৰুষৰ জেভলীন থ্ৰ' এফ৪৬ ইভেণ্টত ৬৩.৯৭ মিঃৰ ৰেকৰ্ড গঢ়ি সোণৰ পদক অৰ্জন কৰে। তেওঁ পুনৰ টকিঅ' ২০২০ পেৰালিম্পিকত পুৰুষৰ জেভলীন থ্ৰ' এফ৪৬ ইভেণ্টত ৰূপৰ পদক লাভ কৰে।

## বঁটা আৰু সন্মান
* FICCI বৰ্ষশ্ৰেষ্ঠ পেৰা খেলুৱৈ (২০১৪)
* পদ্মশ্ৰী (২০১২; পদ্মশ্ৰী বঁটা লাভ কৰা প্ৰথম গৰাকী পেৰালিম্পিয়ান)
* অৰ্জুন বঁটা (২০০৪)

## তথা উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
মাৰীয়াপ্পান থানগাভেলু

** মাৰীয়াপ্পান থানগাভেলু** (; জন্ম: ২৮ জুন ১৯৯৫) এজন ভাৰতীয় পেৰালিম্পিক হাই জাম্প খেলুৱৈ। তেওঁ ভাৰতক প্ৰতিনিধিত্ব কৰি ২০১৬ চনত ব্ৰাজিলৰ ৰিঅ' দি জেনেৰিঅ'ত অনুষ্ঠিত গ্ৰীষ্মকালীন পেৰালিম্পিকত হাই জাম্প টি৪২ ইভেণ্টত স্বৰ্ণ পদক আৰু ২০২০ চনত জাপানৰ টকিঅ'ত অনুষ্ঠিত গ্ৰীষ্মকালীন পেৰালিম্পিকত হাই জাম্প টি৬৩ ইভেণ্টত ৰূপৰ পদক লাভ কৰিছিল।

২০১৭ চনৰ ভাৰত চৰকাৰে তেওঁক ক্ৰীড়াৰ ক্ষেত্ৰত আগবঢ়োৱা অৱদানৰ বাবে পদ্মশ্ৰী বঁটা প্ৰদান কৰে আৰু সেই একে বছৰতে তেওঁক অৰ্জুন বঁটাও প্ৰদান কৰা হয়। ভাৰত চৰকাৰে তেওঁক ২০২০ চনত দেশৰ সৰ্ব্বোচ্চ ক্ৰীড়া সন্মান খেলৰত্নৰে পুৰস্কৃত কৰে।

## প্ৰাৰম্ভিক জীৱন
তামিলনাডুৰ চালেম জিলাৰ পেৰিয়াভাদাগামপট্টি গাঁৱত মাৰীয়াপ্পানৰ জন্ম হৈছিল। তেওঁৰ পিতৃ তেওঁলোকৰ পৰিয়ালক এৰি গুচি যোৱাত তেওঁৰ মাতৃ সৰুজাযে ইটা কঢ়িয়াই, দিন হাজিৰা কৰি তেওঁলোকক পোহপাল দিয়ে। পিছলৈ তেওঁ শাক পাচলি বিক্ৰী কৰিবলৈ ধৰে আৰু দৈনিক মাত্ৰ ১০০ টকা লাভ কৰিছিল। মাত্ৰ ৫ বছৰ বয়সত মাৰীয়াপ্পানক স্কুললৈ গৈ থকা অৱস্থাত এজন সুৰাপায়ী বাছ ড্ৰাইভাৰে তেওঁৰ ভৰিৰ ওপৰেদি বুজা চলাই নিয়ে। তাৰ বাবে মাৰীয়াপ্পানৰ সোঁ ভৰিৰ আঁঠুৰ তলৰ অংশ চিৰদিনৰ বাবে বিকলহৈ পৰে।এই ঘটনাৰ পাছতো তেওঁ উচ্চতৰ মাধ্যমিক শিক্ষা সম্পূৰ্ণ কৰে।

## খেলুৱৈ জীৱন
ছাত্ৰ অৱস্থাত মাৰীয়াপ্পানে ভলিবল খেলি ভাল পাইছিল। পিছলৈ তেওঁৰ শাৰীৰিক শিক্ষাৰ শিক্ষকে তেওঁক হাই জাম্প চেষ্টা কৰিবলৈ পৰামৰ্শ দিয়ে। ১৪ বছৰ বয়সত এক প্ৰতিযোগিতাত তেওঁ সক্ষম লোকক পিছ পেলাই দ্বিতীয় স্থান লাভ কৰাৰ পাছত তেওঁৰ বন্ধুবৰ্গ আৰু চালেম জিলাৰ মানুহৰ পৰা বিশেষ উৎসাহ লাভ কৰিছিল। ২০১৩ চনৰ ৰাষ্ট্ৰীয় পেৰাএথলেটিকছ চেম্পিয়নশ্বিপ প্ৰতিযোগিতাত তেওঁৰ বৰ্তমান প্ৰশিক্ষক সত্যনাৰায়ণে তেওঁক লক্ষ্য কৰে আৰু ২০১৫ চনত নিজৰ ছাত্ৰ হিচাপে প্ৰশিক্ষণ দিবলৈ বেংগালুৰু লৈ আহে।

২০১৬ চনৰ মাৰ্চ মাহত টুনিছিয়াত অনুষ্ঠিত আইপিচি গ্ৰেঁ প্ৰিঁৰ হাই জাম্প প্ৰতিযোগিতাত মাৰীয়াপ্পানে ১.৭৮ মিঃ উচ্চতা অতিক্ৰম কৰি ৰিঅ পেৰালিম্পিকলৈ নিৰ্বাচিত হয়। ৰিঅ' পেৰালিম্পিকত তেওঁ পুৰুষৰ হাই জাম্প টি৪২ ত ১.৮৯ মিঃ উচ্চতা অতিক্ৰমী স্বৰ্ণ পদক লাভ কৰে। ২০১৯ চনৰ নৱেম্বৰত তেওঁ ২০১৯ বিশ্ব পেৰা এথলেটিকছ চেম্পিয়নশ্বিপত পুৰুষৰ হাই জাম্প টি-৬৩ ইভেণ্টত ১.৮০ মিটাৰ উচ্চতা অতিক্ৰম কৰি ব্ৰঞ্জৰ পদক অৰ্জন কৰে।

তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ হাই জাম্প টি৬৩ শাখাত ১.৮৬ মিটাৰ উচ্চতা অতিক্ৰম কৰি ৰূপৰ পদক লাভ কৰে। একেটা ইভেণ্টতে ভাৰতৰ শৰদ কুমাৰে ১.৮৩ মিটাৰেৰে ব্ৰঞ্জৰ পদক লাভ কৰে।

## ব্যক্তিগত জীৱন
২০১৫ চনত মাৰীয়াপ্পানে এভিএছ কলেজ অফ আৰ্টছ এণ্ড চাইন্সৰ পৰা বাণিজ্য প্ৰশাসন বিষয়ত স্নাতক ডিগ্ৰী লাভ কৰে। এতিয়া তেওঁ একেখন প্ৰতিষ্ঠানৰ পৰা বাণিজ্য প্ৰশাসন বিষয়ত স্নাতকোত্তৰ ডিগ্ৰী পাঠ্যক্ৰমত পঢ়িবলৈ ইচ্ছা কৰিছে।

তেওঁৰ পৰিয়ালত এগৰাকী বায়েক সুধা আৰু দুজন ভায়েক কুমাৰ আৰু গোপী আছে।

## বঁটা আৰু সন্মান
* পদ্মশ্ৰী, ২০১৭
* অৰ্জুন বঁটা, ২০১৭
* ৰাজীৱ গান্ধী খেলৰত্ন বঁটা, ২০২০
; ২০১৬ গ্ৰীষ্মকালীন পেৰালিম্পিক ক্ৰীড়াত স্বৰ্ণ পদক লাভ কৰাৰ বাবে
* তামিলনাডু চৰকাৰ তৰফৰ পৰা ২ কোটি টকা
*ভাৰতৰ ক্ৰীড়া আৰু যুৱকল্যাণ বিভাগৰ পৰা ৭৫ লাখ টকা

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
মুঠ ঘৰুৱা উৎপাদন অনুসৰি ভাৰতীয় ৰাজ্যৰ তালিকা

এই তালিকাত ভাৰতীয় ৰাজ্যসমূহৰ মুঠ ঘৰুৱা উৎপাদনৰ তালিকা আৰু লগতে মুঠ ঘৰুৱা উৎপাদনত বৃদ্ধিৰ হাৰো দৰ্শোৱা হৈছে।

২৫০ বিলিয়ন ইউ এছ ডিৰে মহাৰাষ্ট্ৰ তালিকাৰ শীৰ্ষত, আৰু ৬০ মিলিয়ন ইউ এছ ডিৰে লক্ষদ্বীপ তালিকাৰ আটাইতকৈ তলত।

২০১৪-১৫ৰ তথ্য মিনিষ্ট্ৰি অৱ ষ্টেটিষ্টিক্স এণ্ড প্ৰগ্ৰেম ইম্প্লিমেণ্টেচনৰপৰা লোৱা।
thumb|525x525px|GDP of Indian States in 2013 - 14

## তথ্য সংগ্ৰহ

References

## বাহ্যিক সংযোগ
* ''The Economist'' – comparison of Indian states and territories wiith countries (2009 data)
* https://docs.google.com/file/d/0B84mZJGGvLJLbU9EU3E1RlBOMHc/edit
* Planning Commission data at constant 2004-05 price archived at https://web.archive.org/web/20141222161322/http://planningcommission.nic.in/data/datatable/0814/table_58.pdf
* Statistics Times - Indian states by GDP 

শ্ৰেণী:ভাৰত সম্পৰ্কীয় তালিকা
আঙুৰলতা ডেকা

**আঙুৰলতা ডেকা** (ইংৰাজী: Angoorlata Deka)  অসমীয়া চলচ্চিত্ৰ জগতৰ এগৰাকী অভিনেত্ৰী তথা ৰাজনৈতিক নেত্ৰী। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ আৰু চুটি ছবিত অভিনয় কৰিছে৷ ২০১৫ চনত তেওঁ ভাৰতীয় জনতা পাৰ্টিত যোগদান কৰে আৰু ২০১৬ চনৰ বিধান সভা নিৰ্বাচনত
ভাৰতীয় জনতা পাৰ্টিৰ পৰা নিৰ্বাচিত হৈ বটদ্ৰৱা সমষ্টিৰ বিধায়িকা হয়।

## প্ৰাৰম্ভিক জীৱন
আঙুৰলতাৰ জন্ম হয় নলবাৰীত। ২০০৬ চনত *আমি অসমীয়া*  চলচ্চিত্ৰ খনৰ জৰিয়তে তেওঁ অসমীয়া চলচ্চিত্ৰ জগত খনত খোজ পেলায়। বৰ্তমানলৈ আঙুৰলতাই কেইবা খনো চলচ্চিত্ৰ আৰু ছুটি ছবিত অভিনয় কৰিছে। ইয়াৰ উপৰিও তেখেতে কেইবাখনো ভ্ৰাম্যমানৰ মঞ্চত অভিনয় কৰিছে।
## সামাজিক জীৱন
আঙুৰলতা ডেকাই ২০১৬ চনৰ অসম বিধানসভা নিৰ্বাচনত বটদ্ৰৱা সমষ্টিৰ পৰা প্ৰতিদ্বন্দিতা কৰি বিধানসভালৈ নিৰ্বাচিত হয়। ২০২১ চনত পুনৰ একে সমষ্টিৰ পৰা অৱতীৰ্ণ হয় যদিও শিৱামণি বৰাৰ হাতত পৰাস্ত হয়।
২০২৫ চনত তেওঁ অসম ৰাজ্যিক মহিলা আয়োগৰ অধ্যক্ষা হিচাপে কাৰ্যকালৰ আৰম্ভণি কৰে।

## অভিনীত চলচ্চিত্ৰ

## তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:অসমৰ ৰাজনীতিক
শ্ৰেণী:জীৱিত ব্যক্তি
বৰুণ সিং ভাটী

** বৰুণ সিং ভাটী** () এজন ভাৰতীয় পেৰালিম্পিক হাই জাম্প খেলুৱৈ। তেওঁ পলিঅ' ৰোগত আক্ৰান্ত। তেওঁ বেংগালুৰুৰ ভাৰতীয় ক্ৰীড়া নিগমত প্ৰশিক্ষণ গ্ৰহণ কৰিছে তথা গ'স্পৰ্ট ফাউণ্ডেশ্যনে তেওঁক আৰ্থিক দিশত সহায় কৰে।

## প্ৰাৰম্ভিক জীৱন
গ্ৰেটাৰ নয়ডাৰ নিবাসী হেম সিং ভাটিৰ পুত্ৰ বৰুণে বৰ্তমান গণিত শাস্ত্ৰৰ স্নাতক মহলাৰ ছাত্ৰ। তেওঁ ক্ৰীড়া প্ৰতিভা চেইণ্ট জোচেফ স্কুলত পঢ়ি থাকোঁতেই সকলোৰে দৃষ্টিগোচৰ হৈছিল। ৰাষ্ট্ৰীয় পৰ্যায়ৰ এথলেট সত্যনাৰায়ণে তেওঁৰ এই প্ৰতিভা লক্ষ্য কৰিছিল। পেৰা চেম্পিয়ন ইভেণ্টবোৰত বৰুণক গ'স্পৰ্ট ফাউণ্ডেশ্যনে সহায় কৰে।

বৰ্তমান দেশৰ ভিতৰতে শীৰ্ষস্থানীয় খেলুৱৈৰ পৰ্যায় পোৱা বৰুণ সৰুতে পুলিঅ ৰোগত আক্ৰান্ত হয় আৰু এখন ভৰি অকামিকা হয়। বৰুণে এই বাধাৰ পিছতো ক্ৰীড়া আৰু শিক্ষা উভয় ক্ষেত্ৰতে সমতুল্য স্থাপন কৰি আগবাঢ়ি যাব ধৰিলে। স্কুলৰ দিনৰ পৰাই তেওঁ ক্ৰীড়াৰ প্ৰতি আকৰ্ষিত হৈছিল।

## কৰ্মজীৱন
২০১২ চনত বৰুণে "এ" কোৱালিফিকেচন মাৰ্কত ভুক্তিৰ লগে লগে জনপ্ৰিয় হৈ পৰিছিল।২০১২ চনৰ লণ্ডন পেৰালিম্পিকত বৰুণে অংশ গ্ৰহণ কৰি ১.৬০ মিটাৰ উচ্চতালৈ জঁপিয়াইছিল।
২০১৪ চনৰ কোৰিয়াৰ ইনচিয়নত অনুষ্ঠিত এছিয়ান পেৰা ক্ৰীড়াত তেওঁ ভাৰতীয় দলৰ সদস্য আছিল। এই প্ৰতিযোগিতাত তেওঁ পঞ্চম স্থান দখল কৰে।
একে বছৰৰ চীন মুক্ত এথলেটিক্স চেম্পিয়নশ্বিপত তেওঁ সোণৰ পদক লাভ কৰে। ২০১৫ চনৰ কাটাৰৰ দোহাত অনুষ্ঠিত বিশ্ব পেৰা চেম্পিয়নশ্বিপত তেওঁ আকৌ পঞ্চম স্থান অধিকাৰ কৰে। তাত তেওঁ ১.৮২ মিটাৰ উচ্চতালৈ জপিঁয়ায়।
২০১৬ চনৰ আইপিচি এছিয়া ওচেনিয়া এথলেটিক্স চেম্পিয়নশ্বিপত এক নতুন এছিয়ান ৰেকৰ্ড গঢ়ি সোণৰ পদক লাভ কৰে।
২০১৬ চনৰ ব্ৰাজিলৰ ৰিঅ'ত অনুষ্ঠিত গ্ৰীষ্মকালীন পেৰালিম্পিক ক্ৰীড়াত তেওঁ ব্ৰঞ্জৰ পদক লাভ কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
দীপা মালিক

**দীপা মালিক** (; জন্ম ৩০ ছেপ্টেম্বৰ ১৯৭০) এগৰাকী ভাৰতীয় এথলীট। ২০১৬ চনৰ গ্ৰীষ্মকালীন পেৰালিম্পিকত ৰূপৰ পদক লাভ কৰি তেওঁ পেৰালিম্পিক ক্ৰীড়াত পদক লাভ কৰা প্ৰথম গৰাকী ভাৰতীয় মহিলা হৈ পৰিল। তেওঁ বিভিন্ন দুঃসাহসিক ক্ৰীড়াত অংশ গ্ৰহণ কৰাৰ বাবে বিখ্যাত। তেওঁ *হিমালয়ান মটৰস্পৰ্ট সন্থা* আৰু *ফেডাৰেচন অফ মটৰ স্পৰ্টছ ক্লাৱছ অফ ইণ্ডিয়া* ৰ লগত জড়িত। তেওঁ ১৭০০ কিলোমিটাৰ দূৰত্বৰ এক আঠদিনীয়া শূন্যতকৈ কম উষ্ণতাত দুঃসাহসিক অভিযান সফল ভাবে ৰূপায়ণ কৰিছিল। এই অভিযানত তেওঁ সাগৰ পৃষ্ঠৰ পৰা প্ৰায় ১৮০০০ ফুট উচ্চতাত আহোৰণ কৰিছিল। এই অভিযানৰ নাম - *ৰেইড দে হিমালয়*। হিমালয়ৰ বহু ভিতৰুৱা ঠাই সামৰি লেহ, চিমলা আৰু জম্মুৰ মাজেৰে এই অভিযানৰ পথছোৱা আছিল।

## ব্যক্তিগত জীৱন
দীপা কৰ্ণেল বি.কে. নাগপালৰ জীয়েক তথা কৰ্ণেল বিক্ৰম সিঙৰ পত্নী।
দেৱীকা আৰু অম্বিকা দুগৰাকী দীপাৰ জীয়েক। বিভিন্ন পেৰালিম্পিক চেম্পিয়নশ্বিপ ইভেণ্টত তেওঁক গ'স্পৰ্ট ফাউণ্ডেশ্যনে সহায় কৰে।

দীপা খেল মন্ত্ৰণালয়ে মানৱ সম্পদ উন্নয়ন বিভাগৰ ক্ৰীড়া আৰু শাৰীৰিক শিক্ষা ক্ষেত্ৰৰ ১২তম পঞ্চবাৰ্ষিক পৰিকল্পনা কমিটিৰ এজন সক্ৰিয় সদস্য।
## আন্তঃজাৰ্তিক প্ৰতিযোগিতা

*আইপিচি এথলেটিকছ বিশ্ব চেম্পিয়নশ্বিপ, দোহা ২০১৫ - পঞ্চম স্থান(শ্বট পুত)
* আইপিচি এছিয়ান ওচেনিয়া চেম্পিয়নশ্বিপ ২০১৬, ডুবাই - এটা সোণ(জেভেলীন থ্ৰো), এটা ৰূপ 1 (শ্বট পুত)
*এছিয়ান পেৰা ক্ৰীড়া ২০১৪, ইনচিয়ন - ৰূপৰ পদক (জেভেলীন থ্ৰো)
* আইপিচি দ্বিতীয় চীন মুক্ত এথলেটিকছ চেম্পিয়নশ্বিপ ২০১৪, বেইজিং - সোণৰ পদক (শ্বট পুত)
*প্ৰথম মালয়েছিয়ান মুক্ত এথলেটিকছ চেম্পিয়নশ্বিপ ২০১২ – দুটা সোণৰ পদক (জেভেলীন আৰু ডিস্কাছ থ্ৰো)
*আই.ডব্লিউ.এ.এছ ৱৰ্ল্ড গেমছ ২০১১, ছাৰ্জাহ- দুটা ব্ৰঞ্জৰ পদক
* আইপিচি এথলেটিকছ বিশ্ব চেম্পিয়নশ্বিপ ২০১১, খ্ৰীষ্টচাৰ্জ – ৰূপৰ পদক
*পেৰা এছিয়ান ক্ৰীড়া ২০১০ - ব্ৰঞ্জ পদক
*চিপি স্পৰ্টছ ২০১০,নোট্টিঙ্গম,ইংলেণ্ড – তিনিটা সোণৰ পদক (শ্বট পুত, জেভেলীন আৰু ডিস্কাছ থ্ৰো)
* আই.ডব্লিউ.এ.এছ ৱৰ্ল্ড গেমছ ২০০৯, ভাৰত - ব্ৰঞ্জ পদক (শ্বট পুত)
*বিশ্ব মুক্ত সাঁতোৰ চেম্পিয়নশ্বিপ ২০০৮, বাৰ্লিন - ১০ম স্থান
*মুঠ ৰাষ্ট্ৰীয় আৰু ৰাজ্যিক পদক - ৪৭টা সোণ, ৫টা ৰূপ আৰু ২টা ব্ৰঞ্জ

## বঁটা আৰু সন্মান
### ৰাষ্ট্ৰীয় আৰু ৰাজ্যিক বঁটা
*ৰাষ্ট্ৰপতিৰ আদৰ্শ ব্যক্তি (Role Model) পদক (২০১৪)
*অৰ্জুন বঁটা (২০১২)
*মহাৰাষ্ট্ৰ ছত্ৰপতি বঁটা(ক্ৰীড়া) (২০০৯-১০)
*হাৰিয়ানা কৰ্মভূমি বঁটা (২০০৮)
*স্বৱালাম্বন পুৰস্কাৰ মহাৰাষ্ট্ৰ (২০০৬)

; ২০১৬ গ্ৰীষ্মকালীন পেৰালিম্পিকত পদক লাভ কৰাৰ বাবে
*হাৰিয়ানা চৰকাৰৰ পৰা চাৰি কোটি টকা
*ক্ৰীড়া আৰু যুৱ কল্যাণ মন্ত্ৰণালয়ৰ পৰা ৫০ লাখ টকা

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পেৰালিম্পিকত পদক বিজয়ী ভাৰতীয়
ৰেৱতী চেত্ৰী

**ৰেৱতী চেত্ৰী** (; জন্ম: ৪ জুলাই, ১৯৯৩) এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ বিজয়ী। তেওঁ ২০১৫ চনৰ ফেমিনা মিছ ইণ্ডিয়া প্ৰতিযোগিতাৰ চূড়ান্ত প্ৰতিযোগীসমূহৰ ভিতৰৰ এগৰাকী আছিল। ৰেৱতীয়ে ২০১৬ চনৰ চীনৰ বেইজিংত অনুষ্ঠিত হোৱা 'ৱৰ্ল্ড মিছ উনিভাৰ্ছিটি' প্ৰতিযোগিতাত 'মিছ এছিয়া'ৰ খিতাপ দখল কৰে। একে বছৰে তেওঁ 'ছেন'ৰিতা ইণ্ডিয়া প্ৰতিযোগিতা'ত 'মিছ ইণ্ডিয়া ইণ্টাৰনেচনেল' খিতাপ জয় কৰে। তেওঁ ২০১৬ চনত জাপানৰ টকিঅ'ত অনুষ্ঠিত হবলগীয়া 'মিছ ইণ্টাৰনেচনেল ২০১৬' প্ৰতিযোগিতাত ভাৰতক প্ৰতিনিধিত্ব কৰিব।

## প্ৰাৰম্ভিক জীৱন
ৰেৱতীৰ পিতৃ মাতৃ ক্ৰমে বাবুৰাম চেত্ৰী আৰু বীণা চেত্ৰী। অসমৰ ডিমা হাছাও জিলাৰ হাফলংত তেওঁৰ জন্ম হৈছিল। তেওঁ প্ৰথমে চেইণ্ট এগ্নেছ কনভেণ্ট স্কুলত পঢ়া-শুনা কৰিছিল। তাৰপিছত তেওঁ লামডিং মহাবিদ্যালয়ৰ পৰা স্নাতক ডিগ্ৰী লাভ কৰে। ৰেৱতী বৰ্তমান গুৱাহাটীৰ এনইএফ আইন মহাবিদ্যালয়ৰ আইন বিভাগৰ ছাত্ৰী।

## অভিনয় জীৱন
ড্ৰীম হাউচ প্ৰডাক্টচনে প্ৰযোজনা কৰা 'তুমি মোৰ' এলবামৰ জৰিয়তে ৰেৱতীয়ে অভিনয় জীৱনৰ পাতনি মেলে। ইয়াৰ সংগীত সুৰকাৰ আছিল "বুলবুল আৰু ৰোষ্টি"ৰ আৰু নিৰ্দেশক আছিল দীপক দে।

## সৌন্দৰ্য প্ৰতিযোগিতা
### মিছ ইণ্টাৰনেচনেল ২০১৬
তেওঁ জাপানৰ টকিঅ'ত অনুষ্ঠিত হবলগীয়া ৫৬তম মিছ ইণ্টাৰনেচনেল প্ৰতিযোগিতাত ভাৰতক প্ৰতিনিধিত্ব কৰিব। এই প্ৰতিযোগিতাৰ শেষত এডিমাৰ মাৰ্টিনেজে পৰৱৰ্তী বিজয়ীৰ শিৰত মুকুট পিন্ধাব।

### ছেন'ৰিতা ইণ্ডিয়া ২০১৬
ৰেৱতীয়ে ২০১৬ চনত প্ৰথম বাৰৰ বাবে অনুষ্ঠিত হোৱা ছেন'ৰিতা ইণ্ডিয়া প্ৰতিযোগিতাত মিছ ইণ্ডিয়া ইণ্টাৰনেচনেলৰ খিতাপ জয় কৰে। তেওঁ মিছ ইণ্টাৰনেচনেল ২০১৬ ত ভাৰতক প্ৰতিনিধিত্ব কৰিব।

### ৱৰ্ল্ড মিছ উনিভাৰ্ছিটি ২০১৬
২০১৬ চনৰ চীনৰ বেইজিংত অনুষ্ঠিত ৱৰ্ল্ড মিছ উনিভাৰ্ছিটি প্ৰতিযোগিতাত তেওঁ মিছ এছিয়াৰ খিতাপ দখল কৰে।

### ফেমিনা মিছ ইণ্ডিয়া ২০১৫
ৰেৱতী ২০১৫ চনৰ ফেমিনা মিছ ইণ্ডিয়া প্ৰতিযোগিতাত শীৰ্ষ দহ গৰাকী প্ৰতিযোগীৰ ভিতৰত এগৰাকী আছিল। তাত তেওঁ মিছ পপুলাৰ আৰু মিছ মাল্টিমিডিয়া খিতাপ জয় কৰিছিল।
### ফেমিনা মিছ ইণ্ডিয়া কলকাতা ২০১৫
ৰেৱতী ফেমিনা মিছ ইণ্ডিয়া কলকাতা ২০১৫ ৰ শীৰ্ষ পাঁচ গৰাকী প্ৰতিযোগীৰ ভিতৰত আছিল। উল্লেখযোগ্য যে পূব ভাৰতৰ কলকাতাত অনুষ্ঠিত আঞ্চলিক ফেমিনা মিছ ইণ্ডিয়া প্ৰতিযোগিতাৰ পৰা মূল ফেমিনা মিছ ইণ্ডিয়া প্ৰতিযোগিতাৰ শীৰ্ষ ২১ গৰাকী প্ৰতিযোগী নিৰ্বাচন কৰা হয়।

## তথ্য উৎস

শ্ৰেণী:অসমৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:অসমীয়া অভিনেত্ৰী
অসম ৰত্ন

**অসম ৰত্ন** অসমৰ সৰ্বোচ্চ অসামৰিক সন্মান৷ সাহিত্য, কলা, বিজ্ঞান, সমাজসেৱা আদি ক্ষেত্ৰত বিশিষ্ট সেৱা আগবঢ়োৱা ব্যক্তিক এই সন্মান প্ৰদান কৰা হয়৷ অসমৰ জাতীয় জীৱনৰ সৃষ্টি ধৰ্মী, বিকাশমুখী চেতনাৰ লগত নিজকে নিবিড় ভাৱে জড়িত কৰি নিজ কৰ্ম দক্ষতাৰে প্ৰভূত বৰঙণি যোগাই অহা ব্যক্তিৰ সাধনালব্ধ প্ৰচেষ্টাৰ স্বীকৃতি স্বৰূপে অসম চৰকাৰে ২০০৯ চনৰ পৰা অসম ৰত্ন বঁটা প্ৰৱৰ্তন কৰিছে। এই বঁটাত আছে এখনি অংগ বস্ত্ৰ, এটি স্মৃতি চিহ্ন আৰু নগদ তিনি লাখ টকা। ২০০৯ বৰ্ষৰ বাবে ড॰ ভূপেন হাজৰিকাই প্ৰথমবাৰ এই বঁটা লাভ কৰে। শেহতীয়াকৈ বিশিষ্ট অসমীয়া বিজ্ঞানী ড॰ জিতেন্দ্ৰনাথ গোস্বামীক ২০১৫ বৰ্ষৰ বাবে এই বঁটা লাভ কৰিছে।

## বঁটা বিজয়ীসকলৰ তালিকা

## তথ্যউৎস

শ্ৰেণী:অসমৰ বঁটাসমূহ